Radnici zaječarskog "Vodovoda" najavili protest za sredu - Glas Zaječara\nHome Društvo Radnici zaječarskog „Vodovoda“ najavili protest za sredu\nRadnici zaječarskog „Vodovoda“ najavili protest za sredu\nPoziv na protest, foto: Facebook/printscreen\nRadnici zaječarskog vodovoda najavili su protest za sredu 30. jun. U saopštenju koje je objavljeno navodi se da su nestručne odluke i netransparentno postupanje povod za protest. Radnici uputili poziv i građanima Zaječara da se pridruže protestu.\nU sredu 30. juna, tačno u podne, ispred upravne zgrade Javnog komunalnog preduzeća „Vodovod“ Zaječar biće održan protest radnika. U saopštenju za javnost ističe se da je jedan od povoda za organizovanje protesta nedomaćinsko poslovanje ovog preduzeća, kojim se ruinira poslovanje fabrike vode.\nU pozivu se između ostalog navodi i da se na vitalnim rukovodećim pozicijama nalaze nestručni ljudi, te da su stručnim kadrovima uručivani otkazi bez prethodnog objašnjenja.\nRadnici su uputili poziv Zaječarcima da se pridruže protestu.\nSaopštenje za javnost prenosimo u nastavku u celosti.\nVećina nas zaposlenih u JKP „Vodovod“ Zaječar kao i većina vas građana,svedoci smo , što bi se reklo, nedomaćinskog poslovanja JKP „Vodovod“ Zaječar, na čelu sa rukovodstvom, koje više od dve godine unazad, svojim nestručnim i nebuloznim odlukama i rukovođenjem uporno ruinira i degradira kompletno funkcionisanje fabrike vode, pa samim tim i kompletno vodosnabdevanje na teritoriji grada Zaječara kao i skoro svih okolnih mesnih zajednica.\nPoslovanje ovog preduzeća u koje je u indirektno-potpunom vlasništvu svih građana Zaječara,je netransparentno, sumnjivo, pa čak se može reći, posluje po svojevoljnim odlukama trenutnog vd JKP „Vodovod“ Zaječar, pogotovo njegova odluka da može svojevoljno da određuje cenu vode za potrošače, direktno ugrožava kompletno poslovanje i funkcionisanje, a moze se slobodno reći i dalje postojanje JKP „Vodovod“ Zaječar.\nNa osetljivim rukovodećim radnim mestima, postavljeni su rođaci vd JKP „Vodovod“ Zaječar, kao i osobe sa neadektvatnom stručnom spremom, koju zahtevaju ta radna mesta, dok dugogodišnji radnici sa iskustvom, doktori, dobijaju momentalne otkaze, bez prethodnog objašnjenja.\nI pored toga sto se protiv trenutnog vd JKP „Vodovod“ Zaječar vode preko dvadeset sudskih sporova, a povrh svega što se komisija za izbor direktora JKP Vodovod Zajecar ,oformljena početkom decembra prošle godine, jos uvek nije izjasnila, dovoljan je pokazatelj da se svestno krši zakon Republike Srbije kao i statut JKP „Vodovod“ Zaječar.\nMi, radnici JKP „Vodovod“ Zaječar, koji smo od strane vd direktora JKP „Vodovod“ proglašeni kao nepodobni, upravo zbog konstantnog ukazivanja rukovodiocima preduzeća na svakodnevne nepravilnosti što se tiče poslovanja, pozivamo sve savesne građane da izađete i podržite protest za opstanak kompletnog preduzeća, jer građani Zaječara su osnovali i oformili JKP „Vodovod“ ,a nije „Vodovod“ oformio građane Zaječara.Od vas dragi sugrađani sve zavisi, hoćemo li za par godina imati samo tehničku vodu i to samo za povlasšćene potrošače….“\nPrethodni tekstPrvi dan fudbalskog turnira „Zaječar 2021“ na Kraljevici\nNaredni tekstStižu dobre vesti za ljubitelje roka: 54. zaječarska „Gitarijada“ održaće se krajem avgusta


Šef Delegacije Evropske unije posetio Rogljevačke Pivnice\nBeta 10. juna 2021. 16:35\nŠef Delegacije Evropske unije (EU) u Srbiji Sem Fabrici i predsednik Opštine Negotin Vladimir Veličković posetili su danas atraktivno vinarsko mesto Rogljevačke Pivnice i najavili infrastrukturne radove.\n„Pivnice su me očarale i siguran sam da ću ih sigurno još makar jednom posetiti. Rogljevačke i Rajačke Pivnice imaju neverovatan potencijal za razvoj turizma. Siguran sam da će, kroz projekat Evropske unije, opet doživeti svoje zlatno doba i da će biti prepoznate kao jedinstveno mesto za uživanje“, rekao je Fabrici tokom posete.\nU okviru projekta „EUzaTebe – za kulturno nasledje i turizam“, na Rajačkim Pivnicama biće sprovedeni infrastrukturni radovi – elektrifikacija, vodosnabdevanje i popločavanje ulica, saopšteno je.\nFabrici je upoznao i mlade ljude u tom kraju koji žele da se bave vinogradarstvom i vinskim turizmom.\n„Veoma sam srećan jer sam upoznao mnogo mladih koji žele da nastave tradiciju svojih porodica. Neki od njih su već šesta generacija proizvodjača vina, a nadam se da će ih biti daleko više u budućnosti“, rekao je ambasador.\nPredsednik Opštine Negotin Vladimir Veličković je rekao da će u roku od mesec dana biti obezbedjene sve potrebne dozvole za pokretanje infrastrukturnih radova na pivnicama.\n„Uz podršku Evropske unije, Opština Negotin će uspeti da podigne nivo turističke ponude, ne samo Negotina, već cele istočne Srbije“, rekao je.\nProjekat „EUzaTebe – za kulturno nasledje i turizam“ usmeren je na razvoj turizma kao značajnog privrednog potencijala za ekonomski razvoj istočne Srbije i Donjeg Podunavlja.


Vesić: Vikend je pokazao da nove restrikcije neće dati rezultate | Insajder\nZamenik gradonačelnika Goran Vesić izjavio je da je sve što se dogodilo za vikend samo potvrdilo da je bio u pravu kada je govorio da nove restrikcije neće dati rezultate kada je u pitanju zaštita građana od korone.\nOn je za TV Hepi rekao da je u tržnim centrima i restoranima bilo više ljudi na istom prostoru u kraćem vremenskom periodu, kao i da je primećeno da je održano veoma mnogo privatnih okupljanja jer su ljudi koji nisu mogli da budu na javnim mestima prešli u stanove.\n"Za vikend je Komunalna milicija rasturila više desetina žurki i okupljanja. Činjenica da su oni koji organizuju žurke nastavili to da rade, iako je skraćeno radno vreme, pokazala je da njih ne interesuje da li restorani rade do 14, 20 ili 22 sata. Oni će svakako kršiti mere nadajući se da neće biti uhapšeni", rekao je Vesić, a preneo Beoinfo.\nPrema njegovim rečima, skraćivanjem radnog vremena kažnjeni su obični ljudi koji poštuju sve epidemiološke mere, i restorani koji rade po svim pravilima.\nVesić je rekao da on lično i Beograd očekuju da privreda nastavi da radi već od danas do 20 časova, kako je bilo do vikenda, te da radno vreme bude produženo.\n"Uvek ću ponavljati da trajanje radnog vremena ne utiče na broj zaraženih već da li se mere poštuju ili ne. I naravno vakcinacija i revakcinacija", istakao je Vesić.\nZamenik gradonačelnika Beograda i ranije je bio jedan od protivnika pooštravanja mera, jer, kako je rekao, ne vidi "ni medicinske ni ekonomske razloge da se takva odluka donese".\nUprkos tome Krizni štab je na sednici u petak odlučio da tokom vikenda do 14 časova rade tržni centri, kafići i restorani u celoj zemlji, a nova sednicana kojoj će biti analizirana epidemiološka situacija u zemlji, kako je najavljeno iz Vlade Srbije, biće održana danas u 15 sati.


Francuski premijer najavio ekonomske reforme - Izazov\nNovi magazin 12. juna 2019. 22:48\nKritičari navode da Makronove ekonomske politike favorizuju bogate i velike kompanije i da nisu u kontaktu sa svakodnevnim životom običnog čoveka. Filip je izneo niz ekonomskih reformi koje vlada namerava da sprovede tokom, kako je rekao „Drugog čina“ Makronovog mandata koji ističe 2022. godine. Francuski premijer je kazao da će smanjenje poreza biti usmereno na radnike iz srednje klase, uključujući 18 miliona domaćinstava čiji će godišnji prihod sledeće godine biti povećan između 180 i 350 evra u proseku. Reforma sistema beneficija za nezaposlene biće predstavljena sledeće nedelje. Stopa nezaposlenosti u Francuskoj je smanjena na 8,4 odsto početkom godine, što je njen najniži nivo u poslednjih 10 godina, rekao je Filip.


Ostali sportovi - Biciklizam: Kasa pobedio na trci u Švajcarskoj\nSrpski reprezentivac Gabor Kasa, član subotičkog Spartaka, vratio se u kamp Međunarodne biciklistčke unije (UCI) u Eglu kraj Lozane, gde kao stipendista UCI boravi, pod nadzorom vrhunskih trenara, od proleća. Kao član mešovitog tima centra UCI, pobedio je na jakoj trci iz nacionalnog kalendara „Velika nagrada Ober Friktal“ u Švajcarskoj. Takođe, Kasa je trijumfovao sa 16 bodova i u generalnom plasmanu brdskih ciljeva na trci.\n– „Konkurncija je bila dobra, učestvovali su vozači iz vrhunskih švajcarskih ekipa. Staza je bila dosta teška sa tri jaka brda ali sam u svakom trenutku imao pomoć drugova iz ekipe i sve se dobro završilo“\n– istakao je Kasa.\nKasa je na cilju posle 143 kilometra zabeležio vreme 3:40,34 časova (prosek 37 km na čas) i odsprintao je Rajmonda Kinclija (Švajcarska, Birgi tim). Treće mesto pripalo je Kasinom suvozaču iz tima centra UCI Čehu Mareku Kaneckom sa 27 sekundi zaostatka. Startovala su 143 vozača, završilo je 58.


Salkić: Ne treba tebi Milorade vanredno stanje, evo šta ti treba! - E-index\nSalkić: Ne treba tebi Milorade vanredno stanje, evo šta ti treba!\nUvođenje vanrednog stanja u bh.entitetu RS nije bilo neophodno, jer su svi organi mogli i morali da izvršavaju svoje obaveze pa i Narodna skupština i Vijeće naroda kao zakonodavci – ocijenio je entitetski potpredsjednik Ramiz Salkić.\n“Evidentno je da vlast i ovu tešku sitaciju koristi da dodatno istakne tendencije o samostalnosti tog entiteta, pokušavajući da samostalno kreira mjere i politike u borbi protiv koronavirusa bez države Bosne i Hercegovine, što je pogubno za cjelokupnu borbu u interesu građana i njihovog zdravlja. Normalno i logično je bilo da se sve aktivnosti provode sa nivoa državnih organa, a da praktično te mjere budu implementirane na nivou entiteta, kantona, gradova i opština”, navodi Salkić.\n-Nažalost i ova teška situacija, u kojoj se svi zajedno nalazimo, pokušava se iskoristiti za produbljivanje podjela i slanja poruka građanima ovog entiteta kako je neko prijetnja po taj entitet u ovom slučaju u smislu prijetnji po zdravlje građana – kazao je Salkić.\nPREMIJER ZDK OŠTRO UZVRATIO GRADONAČELNICI VISOKOG: “Umjesto da prvo počisti u svom dvorištu i…”\nOsim o online treninzima: To se radi da bi se bilo u trendu i pričalo okolo


Most PopularKlađenjeMeridiancasino PromotionsSpecial Offer\nNišlija ostvario srpski san, a Meridian kazino postavio evropski rekord! Dobitak koji se juri na najvećim kazino sajtovima sveta - upravo je pao u Nišu, a isplatio ga je – ko drugi nego – Meridian!\nA sada još jednom sve polako pročitajte i pažljivo izbrojte cifre, sačekaćemo da dođete sebi. Dakle, Nišlija se ulogovao na meridianbet.rs, zavrteo jedan jedini spin, ušao u istoriju i prebrinuo sve životne brige. Svoje i cele porodice – uloživši samo 50 dinara! I tako je apsolutni rekorder kazin0 sveta postao Meridiankazino, isplativši najveći džekpot koji uopšte postoji i koji je ikada izvučen u Srbiji. Danas i ko zna koliko sledećih godina...\nDa predočimo koliko je ovo neverovatan dobitak, o Playtech džekpotovima sanjaju igrači najvećih svetskih sajtova, što znači hiljade i hiljade igrača Od svih kazina, betting i gaming sajtova na planeti, džekpot je pao upravo u Meridianu, što i ne čudi kada uzmemo u obzir najbolju i najveću ponudu odličnih igara koje isplaćuju najveće cifre za najmanji ulog!\nOsim toga, ovo je i TOP 5 kazino džekpot ikada izvučen u Evropi! Meridiankazino već mesecima isplaćuje multimilionske dobitke, ali ovolika cifra neće skoro biti viđena ne samo u Srbiji, već i u većem delu sveta gde se vrte slotovi.\nUkupan nagradni fond promocije iznosi 500,000 RSD


NATO čizma (još) neće gaziti BiH | Trebinje Live\nUslovljavanje imenovanja i donošenja pojedinih odluka putem BiH ka NATO-u te sve veći pritisci da BiH nastavi put ka ovom vojnom savezu, u narednom periodu dovešće do usložnjavanja političke situacije, dodatnih tenzija i oštre polemike političkih lidera u BiH.\nOvo je u suštini stav analitičara koji tvrde da pritisci na BiH neće dati, jer ne postoji stvarna volja unutar BiH da se ide dalje ka Sjevernoatlantskom savezu i pored toga što su zahtjevi za aktivaciju MAP-a izgrađeni na osnovu dosadašnjih političkih izjava pa i ranije političke volje i dokumenata koji su usvajani.\n"Problem je što je do sada usvajano sve u vezi sa NATO-om i normalno je, ako se nešto obeća, da se to i ispuni. NATO integracije će stvarati sve veće političke tenzije i to se već vidi i događa. Da bi neka država pristupila NATO-u, ona mora biti stabilna na unutrašnjem planu, a to će kod nas izazvati polemike i dodatne tenzije u BiH", rekao je Miloš Šolaja, politički analitičar i direktor Centra za međunarodne odnose iz Banjaluke.\nKada su u pitanju uslovljavanja, u BiH su ona već počela s obzirom na to da su hrvatski i bošnjački član Predsjedništva BiH Željko Komšić i Šefik Džaferović na određeni način rekli da će podržati izbor Zorana Tegeltije za predsjedavajućeg Savjeta ministara BiH tek kad jasno kaže da je opredijeljen za NATO i da će raditi na tome da BiH bude dio tog vojnog saveza.\nSa druge strane, Srbi u BiH, odnosno zvanična politika i institucije su na određeni način protiv tog vojnog saveza, a na to ih obavezuje i rezolucija Narodne skupštine Republike Srpske koja govori o vojnoj neutralnosti.\nTakođe, gotovo svi srpski političari u BiH imaju stav da na putu kao NATO-u treba pratiti Srbiju.\nDa će put BiH ka NATO-u obilježiti godinu pred nama, smatra i Igor Crnadak, ministar spoljnih poslova BiH, koji je dodao i to da smatra da BiH treba da ima partnerski odnos s ovom vojnom alijansom.\nTrenutno u Savjetu ministara BiH već nekoliko sjednica na dnevni red ne dolazi Prijedlog godišnjeg nacionalnog programa BiH 2018-2019. godina, koji je bez prisustva Srba izrađen u Komisiji za NATO integracioni proces BiH.\nOvoj komisiji priznanje je na određeni način odao i Majkl Pompeo, američki državni sekretar, koji je pisao Predsjedništvu BiH pozivajući vlasti da godišnji nacionalni program BiH što prije proslijedi Briselu.\n"Ovim korakom će se, takođe, poboljšati bezbjednost u BiH te ojačati proces reformi, koji je već dio nastojanja da BiH dobije kandidatski status u pregovorima sa Evropskom unijom", napisao je Pompeo članovima Predsjedništva BiH naglašavajući da razumije da postoji zabrinutost unutar Predsjedništva BiH da bi veći stepen saradnje sa NATO-om mogao uticati na odnose sa susjednim zemljama.\nTakođe, naglasio je da Srbija, iako nije članica NATO-a niti je izrazila želju da to postane, ima značajniju saradnju s Alijansom, uključujući i zajedničke vježbe.\nKomentarišući poziv Pompea, Dodik je rekao da je definitivan stav Srpske vojna neutralnost i neulazak u bilo koji vojni savez te da očekuje da tome ostanu privrženi i predstavnici Srpske u Savjetu ministara BiH.\n"Oni pokušavaju da nađu bilo šta za šta bi se mogli zakačiti, ali moraju da se naviknu da je naš stav definitivan u tom pogledu. Republika Srpske je za vojnu neutralnost i neulazak u bilo koji vojni savez", rekao je Dodik dodajući da je pozivanje na neke ranije donesene odluke potpuna konfuzija te da novih odluka koje podrazumijevaju približavanje NATO-u neće biti.\nI Željka Cvijanović, predsjednik Republike Srpske, rekla je da se funkcioneri Srpske moraju pridržavati Rezolucije Narodne skupštine o vojnoj neutralnosti te da postoji jasan stav o NATO savezu.\n"Sada se svi nešto pokušavaju utrkivati u tome da bude deblokiran MAP, ali ću ponoviti da proces kretanja prema NATO-u, pa makar i ovaj korak koji se odnosi na aktiviranje MAP-a, jeste nešto što je bilo opterećeno političkim uslovima", rekla je Cvijanovićeva dodajući da Pompeo nije neko ko je non-stop na terenu te da mu je neko objasnio da ovdje postoji neki navodni ruski uticaj, pa onda treba skloniti uslove i na brzinu aktivirati sve što se odnosi na kretanje prema NATO-u.


Zahtev za izglasavanje nepoverenja je pokrenuo Demokratski savez Kosova koji je bio koalicioni partner u Vladi.\nU zahtevu su tražili smenjivanje Vlade zbog dva pitanja: neukidanja takse od sto odsto na robu iz Srbije i BIH bez uvodjenja „reciprociteta“ i s tim povezanog navodnog rušenja odnosa sa Sjedinjenim Američkim Državama, kao i zbog smenjivanja Agima Veljiu s položaja ministra unutrašnjih poslova i javne uprave.\nTo je premijer Kurti odbio kao razloge za rušenje vlade i istakao da iza zahteva stoji „gotov sporazum Kosova i Srbije o razmeni teritorija“.\n„Za tu predsedničku trgovinu zahtev je pad Vlade. Predsednička trgovina s Vladom koju ja vodim je nemoguća. Pokušao je (Hašim Tači) da proglasi vanredno stanje, zašto ga nije proglasio? Otišao je u Belu kuću da postigne sporazum, zašto ga nije sproveo?“, kazao je Kurit.\n„Sa mnom kao premijerom i sa ovom vladom se ne može proglasiti vanredno stanje dok se ne stvori vanredno stanje i nema sporazuma ni u Beloj, niti Zelenoj niti Crvenoj kući o razmeni teritorija Kosova i Srbije. Zato je potrebno smeniti ovu vladu, da mene uklone da bi se otvorio put i proglašavanju vanrednog stanja i istovremeno toj predsedničkoj trgovini s razmenom teritorija“, rekao je Kurti.\nOn je rekao da je više nego ikada ubedjen da postoji gotov sporazum sa Srbijom i da mu je to indirektno potvrdio i predsednik Tači.\nNa kraju sednice predsednica parlamenta je istakla da ona neće glasati za opoziv Vlade i pozvala i poslanike da glasaju kao i ona.


Dodik: Odluka Ustavnog suda je ‘državni udar’ – Glas Krajine | Informativni portal\nDodik: Odluka Ustavnog suda je ‘državni udar’\nČlan Predsjedništva BiH Milorad Dodik upozorio je da je najnovija odluka Ustavnog suda BiH flagrantni “državni udar”, jer predstavlja atak na teritorijalnu organizaciju prema kojoj Republici Srpskoj pripada 49 odsto, a Federaciji BiH 51 odsto teritorije.\n– U članu I/1 Ustava BiH navodi se da BiH sada funkcioniše sa modifikovanom unutrašnjom strukturom i sa postojećim međunarodno priznatim granicama. U prevodu, teritorija pripada entitetima, poštujući i Aneks dva Dejtonskog sporazuma, koji govori o međuentitetskoj granici, a spoljna granica predstavlja međunarodno priznatu granicu BiH – pojasnio je Dodik u izjavi za Srnu.\nOn je naglasio da “državna imovina nikako ne može biti imovina BiH, jer BiH nema odrednicu ‘država’ ili ‘republika’, niti bilo koju drugu.\n– Imovina može isključivo biti u vlasništvu Republike Srpske i Federacije BiH, dok BiH ima samo granicu. Postoji znak jednakosti između zamljišta i teritorije, a teritorija isključivo pripada entitetima. Ustavni osnov za posljednju odluku Ustavnog suda je potpuno neprihvatljiv, stoga je potrebno da institucije Republike Srpske preduzmu sve neophodne aktivnosti da zaštite dejtonsku strukturu BiH i autonomiju Republike Srpske – ocijenio je srpski član Predsjedništva BiH.\n– Ovo je naša “crvena linija” za pravosudni aparat BiH koji izgleda ne radi ništa drugo nego pokušava da nameće nepravna rješenja i presuđuje Republici Srpskoj, počev od grba, himne, zastave, Dana Republike pa sve do teritorije – konstatovao je Dodik.\n– Kad je već tako, neka niko ne sumnja da ćemo se boriti za svoja ustavom zagarantovana prava, kao što smo se borili za Republiku Srpsku – poručio je srpski član Predsjedništva BiH Milorad Dodik.\nUstavni sud smatra da je riječ o “isključivoj nadležnosti BiH u regulisanju pitanja državne imovine”.


Lilić se nije pojavio kao svedok pred Haškim tribunalom\nBivši predsednik nekadašnje SRJ, Zoran Lilić, nije se danas pojavio pred Haškim tribunalom koji ga je obavezao da svedoči na sudjenju bivšem predsedniku Srbije Milanu Milutinoviću i petorici kooptuženih za zločine na Kosovu.\nKako je rekao tužilac Čester Stemp, Lilić je ga je obavestio da je hitno primljen u bolnicu u Beogradu i da lekari trenutno ispituju njegovo zdravstveno stanje.\nTu informaciju tužioci su dobili u subotu, 29. aprila, kada je Lilić trebalo da doputuje u Hag, a danas im je stigla i medicinska dokumentacija o Lilićevoj bolesti, rekao je Stemp.\nOn je od sudskog veća Ijana Bonomija zatražio dodatno vreme do kraja nedelje za utvrdjivanje da li će Lilić moći da se pojavi u Hagu ili da svedoči posredstvom video veze iz Beograda.\nSudsko veće je taj zahtev, medjutim, odbilo i proglasilo zatvorenim dokazni postupak optužbe. Tužiocima je ostavljena mogućnost da naknadno zatraže da ponovo otvore dokazni postupak kako bi Lilića, koji je za vreme rata na Kosovu bio savetnik za bezbednost tadašnjeg predsednika SRJ Slobodana Miloševića, izveli kao svedoka.\nSudjenje je zatim nastavljeno iznošenjem zahteva branilaca za oslobadjanje optuženih po tačkama optužnice koje prema odbrani nisu dokazane.\nZajedno sa Milutinovićem, za progon oko 800.000 kosovskih Albanaca u prvih šest meseci 1999. godine optuženi su tadašnji potpredsednik vlade SRJ Nikola Šainović i generali Dragoljub Ojdanić, Nebojša Pavković, Vladimir Lazarević i Sreten Lukić.


Social Media trendovi za 2021. - Marketing Mreža\nSVET – Hootsuite objavio je listu social media trendova za 2021. godinu.\nU izveštaju se navodi da će društvene mreže naredne godine mnogim kompanijama pomoći da unaprede korisničko iskustvo i izgrade bolji odnos sa potrošačima. Dok se neke kompanije muče da nadoknade izgubljeni profit i prodaju, neke od njih okreću se društvenim mrežama radi postizanja dva najvažnija cilja: što hitniji povraćaj uloženih sredstava (ROI), ali i građenje inovativnog digitalnog iskustva koji obezbeđuje lojalnost kupaca i učvršćivanje veza brenda sa ciljnom grupom.\nU 2020. godini dramatično je porasla upotreba društvenih mreža, ali će naredna godina pokazati ko je bio zaista uspešan u komunikaciji. I dok se sve više povećava broj ljudi koji ignorišu oglase na društvenim mreža, samo kreativan, originalan i drugačiji sadržaj uspeće da probije taj zid ravnodušnosti.\nViše informacija o ključnim social media trendovima pogledajte u videu ispod:


Izvor: Blic, Beta, 01.Apr.2009, 16:37\nMeđunarodna biskupska konferencija Svetih Ćirila i Metodija odlučila je na\nzasedanju u Beogradu, koje danas završava, da obnovi poziv papi da poseti nadbiskupije i biskupije u Srbiji, Crnoj Gori i Makedoniji, što je područje koje Konferencija obuhvata.\nBiskupi su doneli odluku da obnove svoj poziv papi Benediktu XVI da poseti mesne Crkve ove Konferencije i time podstakne još veću snagu za svedočenje evanđeoskog svetla, kaže se u saopštenju koje >> Pročitaj celu vest na sajtu Blic << je pročitao generalni sekretar MBK Leopold Rohmes, na konferenciji za novinare.\nPrema rečima predsednika MBK nadbiskupa bogradskog Stanislava Hočevara, predstoji niz svečanosti koje bi mogle biti prilika za dolazak pape, kao što je na primer obeležavanje 1.700 godina od Milanskog edikta cara Konstantina, koji je rođen u Nišu.\nHočevar je podsetio i da bi papa svakako, ukoliko dođe do posete, trebalo da se sretne i sa vernicima u Vojvodini jer tu živi oko pola miliona katolika.\nKako je Hočevar rekao, biće upućeno jedno uopšteno pismo papi kako bi se sa njim što pre razgovaralo, razmenila mišljenja i napravio konkretan dogovor.\nPosebnu pažnju biskupi su, kako je saopšteno, posvetili katoličkoj porodici koja živi u "kompleksnom okruženju i suočava se sa mnogim radikalnim pitanjima".\nU okruženju socijalne komunikacije, koja ne traži na pravom mestu istinu i ljubav, i okruženju tolikih zakona koji nisu u saglasnosti sa evanđeoskim vrednostima, katoličkoj porodici treba posebna, svestrana i kompetentna podrška svih članova Crkve, kaže se u sopštenju.\nBiskupi su odlučili da nastave da traže puteve podrške porodici i pozivaju sve one koji imaju uticaj, odgovornost i vlast, da budu uvek u službi porodice, a samim tim i u službi života, kulture i prave civilizacije na evropskom kontinentu.\nHočevar je ocenio da se porodica danas suočava sa mnogim pitanjima - bioetike, bioinžinjeringa, planiranja porodice, pogotovo u uslovima ako bračni parovi nemaju posao ili ne vide perspektivu i naglasio da je brak osnova ćelija društva.\nNa pitanje da komentariše nedavno usvojeni zakon protiv diskriminacije, Hočevar je rekao saradnja države i crkve podrazumeva mehanizam za stalnu komunikaciju.\nHočevar je rekao da je religiozna dimenzija konstitutivana za čoveka i da zakoni ne smeju biti u suprotnosti sa elementarnim moralom i etikom, odnosno prirodnim pravom, i da Crkva na to upozorava državu.\nDanas: Poziv papi da poseti Srbiju\nPoziv papi da poseti region\nPoglavar Rimokatoličke crkve papa Bendekit XVI pozvan je da poseti svoje mesne crkve u Srbiji, Crnoj Gori i Makedoniji, saopštili su učesnici 22. plenarnog zasedanja Međunarodne biskupske koferencije Ćirilo i Metodije. ..Učesnici 22. plenarnog zasedanja Međunarodne biskupske konferencije Ćirila...


USKORO POČETAK PRISTUPNIH PREGOVORA: Čelnici EU čestitali Makedoniji i Grčkoj - GlobalCir\nUSKORO POČETAK PRISTUPNIH PREGOVORA: Čelnici EU čestitali Makedoniji i Grčkoj\nKako su prenijeli makedonski mediji, Hahn i Mogherini očekuju da Savjet EU potvrdi preporuku Makedonije za početak pregovora sa Unijom.\n“Ovo ne samo što je zasluženo kao priznanje značajnim reformskim rezultatima te zemlje, već će doprinijeti i potpunoj primjeni dogovora u interesu dve zemlje, regiona i Unije u cjelini”, navodi se u saopštenju.\nČestitkama iz EU se na Twitteru priključio i predsjednik Evropskog savjeta Donald Tusk, zahvaljujući premijerima što su nemoguće napravili mogućim.\nDogovor koji su danas poslije podne u telefonskom razgovoru postigli premijeri Makedonije i Grčke, Zoran Zaev i Alexis Tsipras, “toplo je pozdravio” medijator UN u tom dvoipodecenijskom sporu, američki diplomata Matthew Nimetz.\nUz čestitke dvojici premijera, on je naveo da ne sumnja da će taj dogovor dovesti do perioda poboljšanih odnosa dvije susedne zemlje i naroda.\nMUNDIJAL SAMO ŠTO NIJE POČEO: Evo koji lideri idu bodriti svoje nacionalne timove


Narodna banka Srbije omogućila dodatni zastoj u otplati obaveza dužnika – novi moratorijum – UPV\nNarodna banka Srbije omogućila dodatni zastoj u otplati obaveza dužnika – novi moratorijum\nIzvršni odbor Narodne banke Srbije je na današnjoj vanrednoj sednici usvojio propise kojima dužnicima banaka i davalaca finansijskog lizinga omogućava da dodatno odlože obaveze po osnovu kredita, kreditnih proizvoda i lizinga.\nDodatni zastoj u otplati obaveza propisan je:\nOdlukom o privremenim merama za banke radi ublažavanja posledica pandemije COVID-19 u cilju očuvanja stabilnosti finansijskog sistema i\nOdlukom o privremenim merama za davaoce finansijskog lizinga radi ublažavanja posledica pandemije COVID-19 u cilju očuvanja stabilnosti finansijskog sistema.\nU skladu sa danas usvojenim propisima, dužnicima je omogućen još jedan zastoj u otplati obaveza prema bankama/davaocima finansijskog lizinga koje dospevaju u periodu od 1. avgusta 2020. godine zaključno sa 30. septembrom 2020. godine, kao i zastoj u otplati obaveza koje su dospele u julu ove godine, a dužnik ih nije izmirio.\n„Na prvi udar pandemije Narodna banka Srbije reagovala je efikasno i odlučno, omogućivši građanima i privredi zastoj u otplati obaveza prema bankama i davaocima finansijskog lizinga na period od tri meseca. O značaju i pravovremenosti ovakve odluke, govori činjenica da je preko 90% dužnika koristilo ovu mogućnost“, istakla je guverner Jorgovanka Tabaković. „S obzirom na to da vanredna zdravstvena situacija i dalje traje Narodna banka Srbije donela je odluku o pružanju mogućnosti dodatnog predaha našim građanima i privredi u otplati obaveza ispunjavajući time i zakonom definisani cilj očuvanja stabilnosti finansijskog sistema“, rekla je guverner.\nProizvodi banke na koje se primenjuje moratorijum\nDužnik može da odbije ponudu o moratorijumu elektronskim putem, putem redovne pošte, putem telefona ili u poslovnim prostorijama banke/davaoca finansijskog lizinga, i to u roku od deset dana od dana objavljivanja obaveštenja o ponudi, ali i da odustane od primene moratorijuma tokom njegovog trajanja, zahtevajući to od banke na prethodno opisan način ili uplatom u celini dospele, a neizmirene obaveze.\nZa vreme moratorijuma, banka/davalac finansijskog lizinga ne obračunava redovnu (ugovorenu) kamatu na obaveze koje dospevaju tokom trajanja moratorijuma. Banka obračunava redovnu kamatu na nedospeo dug a iznos redovne kamate odgovara iznosu te kamate u planu otplate koji je važio pre stupanja na snagu ove odluke. Ako je dužnik privredno društvo, banka/davalac finansijskog lizinga može redovnu kamatu da obračunava i na iznose glavnice duga koji dospevaju tokom trajanja moratorijuma.\nKada je u pitanju zatezna kamata, banka/davalac finansijskog lizinga je neće obračunavati na neizmireno potraživanje koje je dospelo za vreme trajanja moratorijuma. Pored navedenog, neće se pokretati postupak izvršenja, kao ni postupak prinudne naplate prema dužniku, odnosno neće se preduzimati druge pravne radnje u cilju naplate ovih potraživanja.\nPo prestanku moratorijuma, banka/davalac finansijskog lizinga će obračunatu redovnu kamatu ravnomerno rasporediti na period otplate (bez pripisivanja glavnici duga), pri čemu se period otplate produžava za period trajanja moratorijuma. Zatezna kamata obračunata u toku perioda moratorijuma na potraživanja dospela pre početka primene moratorijuma ravnomerno će biti raspoređena na period otplate (bez pripisivanja glavnici duga).\nBanka/davalac finansijskog lizinga će u skladu sa prethodno navedenim načinom obračuna kamate sačiniti novi plan otplate produžen za period trajanja moratorijuma i dostaviti dužniku putem elektronske ili redovne pošte, bez dodatnih troškova za dužnika. Plan otplate mora biti sačinjen na način kojim se obezbeđuje potpuna informisanost dužnika o svim elementima obaveza i načina njihovog izmirivanja.\nPrilikom dostavljanja plana otplate banka/davalac finansijskog lizinga mora dužniku jasno da predoči i druge moguće načine otplate, kao i rok u kome dužnik može zahtevati drugačiji način otplate po prestanku moratorijuma.\nNakon dostavljanja plana otplate, dužnik može, u roku od sedam dana, od banke/davaoca finansijskog lizinga zahtevati da umesto tako definisanog načina otplate, po prestanku moratorijuma:\nizmiri sve obaveze koje su bile obuhvaćene moratorijumom (sve anuitete iz perioda moratorijuma – glavnicu i redovnu kamatu) ili da\nizmiri sve obaveze po osnovu redovne kamate koja se obračunavala za vreme trajanja moratorijuma, uz produženje roka otplate kredita za period trajanja moratorijuma.\nDozvoljeno prekoračenje po računu i kreditne kartice\nTokom trajanja moratorijuma na obaveze po osnovu kreditnih kartica i dozvoljenog prekoračenja po tekućem računu banka obračunava redovnu (ugovorenu) kamatu na iskorišćeni iznos, dok se važenje dozvoljenog prekoračenja po računu, odnosno kreditne kartice produžava se za period trajanja moratorijuma.\nTrajni nalozi i administrativne zabrane\nStupanjem na snagu Odluke o privremenim merama za banke (28. jula 2020. godine) banka će po svim trajnim nalozima obustaviti isplate obaveza dužnika koje su obuhvaćene moratorijumom (deaktiviraće trajne naloge), kako bi kod dužnika koji nameravaju da prihvate moratorijum, a kojima julska rata dospeva počev od tog dana – i ta rata mogla biti obuhvaćena moratorijumom.\nDužnici koji nameravaju da odbiju moratorijum nemaju nikakvog razloga za zabrinutost jer je banka dužna da, kada je korisnik u propisanom roku (do 10. avgusta 2020. godine) obavesti da odbija ponudu – obaveze dospele nakon stupanja na snagu Odluke naplati u iznosu koji bi bio naplaćen da banka nije obustavila isplate po trajnim nalozima (bez bilo kakvog dodatnog obračuna kamate), kao i da aktivira trajni nalog. Takođe, ako se dužnici naknadno opredele da odbiju moratorijum i nakon 10. avgusta, moći će da odustanu od moratorijuma bez bilo kakvih posledica, tj. biće u istoj situaciji kao da su banku na vreme obavestili da ne prihvataju moratorijum.\nIsti princip važi i za dužnike banaka/davalaca lizinga koji svoje obaveze izmiruju putem administrativne zabrane – poslodavci, odnosno Republički fond za penzijsko i invalidsko osiguranje takođe treba da od 28. jula 2020. godine obustave prenos sredstava na kreditne partije dužnika sve dok ih banka/davalac lizinga ne obavesti da je dužnik odbio moratorijum. Naime, ako se otplata obaveza dužnika koji je obavestio banku/davaoca lizinga da odbija ponudu vrši putem administrativne zabrane, banka/davalac lizinga je dužna da o tome odmah obavesti poslodavca, odnosno Republički fond za penzijsko i invalidsko osiguranje, kako se ne bi obustavio prenos sredstava, odnosno kako bi se izvršilo plaćanje u iznosu koji bi bio plaćen da administrativna zabrana nije obustavljena.\nKad primi obaveštenje banke/davaoca lizinga da je dužnik odbio moratorijum, poslodavac, odnosno Republički fond za penzijsko i invalidsko osiguranje treba da izvrši prenos po osnovu obaveza koje su dospele nakon stupanja na snagu Odluke u istom iznosu kao da administrativna zabrana nije obustavljena i da ponovo aktivira administrativnu zabranu za buduće obaveze dužnika. Dakle, ni u ovom slučaju dužnici koji nameravaju da odbiju moratorijum nemaju nikakvih razloga za zabrinutost jer im nikakva dodatna kamata neće biti obračunata ako im julska rata bude izmirena administrativnom zabranom koja je realizovana kasnije (kada je njihova banka/davalac lizinga obavestila njihovog poslodavca ili PIO fond da su odbili moratorijum u skladu sa propisima).\nVažno je istaći da princip koji je uspostavljen (obustava svih administrativnih zabrana počev od 28. jula 2020. godine, dok se ne utvrdi ko odbija moratorijum) ne sprečava poslodavce da anketiraju svoje zaposlene, i da izvrše prenos sredstava po osnovu administrativne zabrane na partije onih zaposlenih koji su ih obavestili da će moratorijum odbiti.\nKada je reč o onim dužnicima koji prihvataju moratorijum, a poslodavac ili Republički fond za penzijsko i invalidsko osiguranje ipak izvrše prenos sredstava po osnovu administrativne zabrane (u okviru redovne otplate obaveza u toku trajanja moratorijuma) – banka/davalac lizinga su u obavezi da dužniku u najkraćem mogućem roku omoguće raspolaganje tim sredstvima, isplatu tih sredstava ili prenos sredstava na račun dužnika kod druge banke.\nPreuzeto sa www.nbs.rs\nprethodnaUnija poslodavaca predložila Paket 5+3 za revitalizaciju privrede Srbije\nnarednaDonet je Zaključak Vlade o novim merama podrške privrednim subjektima\nNove obaveze u trgovini na malo\nObeležavanje manifestacije Erasmus Days 2020\nOpportunity banka a.d. Novi Sad – SAM SVOJ GAZDA\nŠesti sastanak Menadžment tima SENVIBE projekta


ce KAKO BITI MUSLIMAN U OVA SUROVA VREMENA? Hadžije iz Damaska strahuju od sigurnosnih službi\nKAKO BITI MUSLIMAN U OVA SUROVA VREMENA? Hadžije iz Damaska strahuju od sigurnosnih službi\nSvaki hadžija mora proći provjere sigurnosnih službi što je razlog zbog kojeg mnogi odustaju od odlaska na hadž\nS približavanjem ovogodišnje sezone hodočašća Božijoj kući, koja započinje u posljednjoj sedmici mjeseca avgusta, putovanje u Saudijsku Arabiju radi obavljanja ove islamske dužnosti čini se nemogućim za stanovnike glavnog sirijskog grada Damaska zbog nametanja strogih sigurnosnih ograničenja.\nSafa, četrdesetogodišnja Sirijka, prijavila se za odlazak na hadž preko jedne agencije koja kreće za Saudijsku Arabiju iz Libana u narednim sedmicama te se počela pripremati za putovanje. Međutim, organizatori putovanja iz libanske agencije obavijestili su je da se mora obratiti nekom od sigurnosnih ureda u Damasku kako bi dobila dozvolu za napuštanje zemlje.\nSafa za Al Jazeeru kaže kako ju je ova vijest pokolebala, te da razmišlja o odustajanju od putovanja na hadž ove godine. ''Bojim se ući u prostorije sigurnosnih službi koje su poznate po zlostavljanju građana. Bez obzira što čeznem za tim da odem na hadž, kao i da se sretnem sa svojim sinom koji živi u Saudijskoj Arabiji, odlučila sam prolongirati putovanje za mjesec ramazan naredne godine.''\nIsta je situacija i sa ostalim građanima koji žele krenuti na hadž iz Damaska. Prema riječima medijskog aktiviste Mohameda Bayraktara, državu ne mogu napustiti bez dozvole za putovanje koju izdaje Vojnoobavještajna služba, sekcija 235.\nOve godine, većina hadžija iz Damaska pribjegli su angažiranju posrednika radi olakšavanja procedura vezanih za putovanje u Saudijsku Arabiju. Ulogu posrednika obavljaju uredi koji preuzimaju svu neophodnu dokumentaciju te kontaktiraju nadležne urede u Libanu za registraciju hadžija, za što uzimaju novčanu naknadu.\nMeđutim, kompletiranje dokumentacije i okončanje neophodnih procedura ne znače da će hadžije moći krenuti na put, kako kaže za Al Jazeeru Bayraktar, budući da se moraju obratiti i pomenutoj obavještajnoj službi na osnovu cirkulara kojeg je izdalo sirijsko Ministarstvo unutrašnjih poslova 20. juna. Međutim, to ujedno znači ulazak u labirint beskrajnih pitanja, što ne mora neminovno voditi dobijanju potrebne saglasnosti.\nBayraktar ističe da će hadžije, ukoliko otputuju iz zemlje, bez sumnje biti ispitivane po povratku u državu zbog vize za Saudijsku Arabiju, ali i pečata Nacionalne koalicije revolucionarnih i opozicionih snaga Sirije na njihovim pasošima, kao jedinog nadležnog organa za registraciju hodočasnika u Siriji kojeg je odobrilo saudijsko Ministarstvo za hadž i umru, bez obzira da li imaju prebivalište na teritorijama pod kontrolom sirijskog režima, opozicije ili u susjednim državama.\nZbog ovakvih poteškoća, sirijski Visoki komitet za hadž u sastavu Nacionalne koalicije izdao je 30. jula saopćenje u kojem se traži od hadžija iz Damaska i njegove okoline da potvrde svoje prijave za odlazak na hadž. U saopćenju se naglašava da će se svim hadžijama koji odustanu od odlaska vratiti uplaćeni iznosi. Također, ponovo će se otvoriti mogućnost za prijavljivanje ''osoba koje žele putovati na hadž preko aerodroma u Bejrutu, kao i onima koji mogu riješiti administrativne prepreke'' u toku ove sedmice.\nKomitet je istakao da je ''hadž vjerski obred koji nijedna strana ne smije koristiti u političke svrhe'', naglasivši da su oni ''u protekle četiri godine bili na usluzi svim sirijskim hadžijama, bez obzira na njihove stavove ili usmjerenje.''\nMinistarstvo vakufa Sirije ignoriralo je stroga ograničenja koja su Ministarstvo unutrašnjih poslova i sigurnosne službe nametnuli građanima. U saopćenju izdatom u prošli ponedjeljak sirijsko Ministarstvo vakufa optužilo je saudijske vlasti da ''uskraćuju pravo građanima Sirije na obavljanje hadža ove godine te da koriste ovaj obred u političke svrhe''. Ministarstvo vakufa Sirije je i ranije izdavalo jednaka saopćenja, u znak protivljenja zbog odluke saudijskih vlasti da se suzdrže od potpisivanja sporazuma o hadžu s ovim ministarstvom te da se izdavanje dozvola za hadž preda u nadležnost sirijskoj opozicionoj koaliciji umjesto ovom ministarstvu još od 2012. godine.\nU spomenutom saopćenju se optužuje Visoki komitet za hadž u Siriji ''koji pripada neprijateljima države da žele izvući korist iz ovogodišnjeg obreda hadža''. Dalje stoji: ''Ono što neki turistički uredi u Libanu i pojedinci čine ne predstavlja olakšavanje procedura za obavljanje hadža, već saudijske vlasti time iskorištavaju ovaj značajni islamski obred u političkom i materijalnom smislu.''\nBroj ovogodišnjih hadžija iz Sirije, prema podacima Visokog komiteta za hadž, iznosi 15 hiljada, što je više nego u pretekle tri godine kada je taj broj iznosio 12 hiljada.\nHadžije iz Sirije ove godine su se prijavljivale za odlazak na časna mjesta u Saudijskoj Arabiji u nadležnim uredima sirijskog Visokog komiteta za hadž u Jordanu, Libanu, Egiptu, Turskoj, Ujedinjenim Arapskim Emiratima, Kuvajtu, Kataru i Saudijskoj Arabiji, te u jedinom uredu na sirijskoj teritoriji koji se nalazi u Idlibu. Visoki komitet za hadž u Siriji potpisao je ugovor sa saudijskim Ministarstvom za hadž i umru ranije početkom ove godine, na osnovu kojeg su dobili dozvolu za punu kvotu hadžija iz Sirijske Arapske Republike.\nPored poteškoća vezanih za odlazak na hadž koje su proceduralne prirode, naročito unutar Sirije, hadžije se ove godine suočavaju sa još jednim problemom. Riječ je o povećanju cijena hadža koji će ove godine koštati više od dvije hiljade američkih dolara. Za oko pet hiljada hadžija koje dolaze iz same Sirije ovo će predstavljati veliki teret, budući da je sirijska funta doživjela nezapamćen pad u odnosu na američki dolar.


Vulin posetio CSKA i poručio: Za vas navijaju mnogi Srbi - 17.08.2019, Sputnik Srbija\nVulin posetio CSKA i poručio: Za vas navijaju mnogi Srbi\nMinistar odbrane Aleksandar Vulin, tokom posete vojnom klubu CSKA, izjavio je da je ovaj klub u Srbiji veoma poznat i da mnogi za taj klub navijaju. 17.08.2019, Sputnik Srbija\n14:15 17.08.2019 (Osveženo: 03:03 26.08.2021)\n© Foto : Ministarstvo odbraneVulin posetio CSK\nMinistar odbrane Aleksandar Vulin, tokom posete vojnom klubu CSKA, izjavio je da je ovaj klub u Srbiji veoma poznat i da mnogi za taj klub navijaju.\n„U Srbiji kada kažete CSKA mislite na sport, mislite na fudbal, mislite na košarku, hokej, ali iznad svega mislite na vojsku Rusije“, rekao je Vulin, koji u Ruskoj federaciji boravi na poziv kolege Sergeja Šojgua.\nMinistar odbrane je istakao da mu je veliko zadovoljstvo da vidi mesta gde su se toliki legendarni šampioni obučavali i pripremali, a CSKA je obišao sa načelnikom tog kluba pukovnikom Artjomom Valerjevičem Gromovim.\n„Vidi se da se mnogo ulaže i to je zaista dobro, vojska mora i treba da ulaže u sport“, rekao je on i dodao da nije sport u vojsci samo fizička priprema, već je „skup vrednosti koje jednu vojsku čine vrednom i važnom“.\nKako je objasnio — „sport su one vrednosti koje vojnika čine boljim i drugačijim“.\nVulin posetio CSK\n„Timski duh, spremnost da se žrtvujete za kolektiv, da se borite do kraja, da nikada ne priznate predaju — to su vrednosti koje se u vojsci gaje i zbog kojih vojska postoji“, rekao je Vulin i ocenio da je sport je samo način da se do tih vrednosti dođe.\nMinistar Vulin i pukovnik Gromov složili su se da treba unaprediti već tradicionalnu saradnju vojnih sportista Srbije i Rusije, saopšteno je posle obilaska sportskih terena i dvorana.\nKako je saopšteno — pukovnik Gromov se ministru Vulinu zahvalio na srdačnom prijemu ruskih takmičara na atletskom kadetskom takmičenju, koje je proletos održano u Beogradu i pozvao je tim srpskih kadeta na Treće kadetske svetske igre, koje će sledeće godine biti održane u Sankt Peterburgu.\nOn je poziv je uputio i učenicima Vojne gimnazije i srednjih stručnih vojnih škola za takmičenje koje će se održati u Moskvi, a predložio je i da futsal timovi generala Vojske Srbije, kao i veterana Vojske Srbije, budu domaćini svojim kolegama iz Oružanih snaga Ruske Federacije.\nCSKA je jedno od najtrofejnijih sportskih društava u Rusiji, u kome se neguje i razvija 56 različitih sportova, a društvo raspolaže sa 170 sportskih objekata širom Rusije, u kojima treniraju vojna i civilna lica, kao i sa dečijim sportskim školama.


„Integracija se vidi kao jedinstvena prilika za budućnost. To pokazuje da nemamo vremena da glavu okrećemo unazad, već treba da gledamo napred, kako bismo odgovorili zajedničkim izazovima. Mi ne možemo da hodamo sami, svako za sebe, već treba da idemo zajedno, pošto niko nije neranjiv. Saradnja u rešavanju ekonomskih i politčkih izazova je neminovnost, naš zajednički cilj je Evropa”, rekao je Rama.\n„Treba da brinemo o sebi. Imamo tržište od 20 miliona stanovnika, treba da kontaktiramo sa EU i da damo maksimum za ostvarivanje ciljeva. Predložio sam (premijeru Albanije) Ediju (Rami) neke zajedničke projekte koje ćemo predložiti Briselu i ako ne dobijemo podršku, mi smo kao Srbija spremni da to finansiramo našim sredstvima. Mi treba da povezujemo region, da povezujemo ljude sa boljim tržištima. Zajedno možemo da pređemo na druga tržišta, gde možemo da ponudimo naše proizvode”, rekao je premijer Srbije.\n„Ne možemo sprovoditi reforme bez regionalne saradnje”, zaključio je Vučić.\nVučić je visoko ocenio razgovore koje je imao sa svojim albanskim kolegom o zajedničkim temama. „Složili smo se oko dve značajne stvari koje su zajednički ciljevi za sve one koji streme evropskom putu i učlanjenju u EU“, rekao je Vučić.


Srpska Nova godina slavila se širom Srbije - u NS počelo odbrojavanje do Evropske prestonice kulture\nKoncertima na otvorenom, uz trubače i vatromete, srpska\nNova godina slavila se noćas širom Srbije i Republike Srpske.\nKod Hrama Svetog Save u Beogradu održan je moleban za Srbe na Kosovu i Metohiji i u Crnoj Gori, a u ponoć je nebo dan prestonicom obasjao blještavi vatromet.\nUz događaje na 50 lokacija širom grada, 200 umetnika iz 10 zemalja i kapacitete lokalnog kreativnog stvaralaštva, Novi Sad je u okviru Dočeka 7528 sinoć pokazao da je sve spremniji za titulu Evropske prestonice kulture, do koje je ostalo još tačno 365 dana.\nTreću godinu za redom Doček je ponovo Novi Sad učinio jedinstvenim, ne samo u zemlji, već i u regionu, pa čak i Evropi, slaveći dve Nove godine, dva kalendara, dva računanja vremena, dva pisma.\nZbog toga je i ugostio veliki broj turista, a neki od njih došli su zbog Dočeka čak iz Francuske.\nizvor: rtv.rs, agencije, foto: facebook.com/docek.novisad\nap vojvodina evropska prestonica kulture nova godina Novi Sad praznici srbija


FSI / TSI motori | Apolo LPG\nAC S.A. je jedna ođ prvih kompanija u svijetu koja je uvela kontroler koji omogućava precizno doziranje gasa u svakom režimu obrtaja motora u minuti (RPM), na motorima sa direktnim ubrizgavanjem goriva.\nKompanija je dobila priznanje za svoje ukupne djelatnosti u 2011. godini u kategoriji inovativna kompanija kao i za STAG-400-DPI kontroler u kategoriji inovativni proizvod\nKod modernih četvorotaktnih benzinskih motora, direktno ubrizgavanje je varijanta ubrizgavanja benzina kod koje se benzin pod visokim pritiskom (slično savremenim dizel motorima) ubrizgava direktno u komore (cilindre) za sagorijevanje.\nKod VW sistema direktnog ubrizgavanja (FSI). gorivo se ubrizgava slojevito čime se postiže izrazito efikasno sagorijevanje i veoma mala količina štetnih gasova, posebno na niskim brojevima obrtaja.\n• Ugrađen adapter OBDII/EOBD\nKomunikacija sa OBD IIIEOBD\nKontrolorima integrisan adapter za kompjutersko povezivanje sa benzinskim računarom kroz protokole OBD ll/EOBD:\nUgradnja auto gas sistema AC STAG 400 DPI obezbjeđuje pravilne, udobne, dinamične i ekonomske parametre vožnje, što je garantovano od strane proizvođača. Instalacija drajvera obezbjeđuje da Stag 400 DPI bude savršeno prilagođen i usluga intervencije je potrebna samo za periodične revizije gasa.\nŠtednja i bezbijednost\nStag 400 DPI je potpuno bezbijedan za motor, benzinskim brizgaljkama osigurava zaštitu, što je potvrđeno u dugim testovima na putevima sprovedenim od strane laboratorije za testiranje i sertifikaciju. Na osnovu međugradskih testova takođe je identifikovana prosječna potrošnja TNG i benzina za određene modele. Rezultati testa pokazuju da Stag 400 DPI daje odlične performanse uz nisku potrošnju goriva.\nDirektno ubrizgavanje goriva FSI -TSI – Dl SI sistemi ubrizgavanja\nStag-400-DPI je rješenje za motore sa direktnim ubrizgavanjem goriva – u zavisnosti od koda motora i modela vozila\nPrimena STAG 400 DPI obezbjeđuje pravilne, udobne, dinamične i ekonomske parametre vožnje, što je garantovano od strane proizvođača. Instalacija drajvera obezbjeđuje da Stag 400 DPI bude savršeno prilagođen i usluga intervencije je potrebna samo za periodične revizije gasa.


Obeležavanje evropske nedelje geoparkova\nadmhelpnp 3. juna 2020. 6 aprila, 2022\nPandemija Kovid 19 donela je različite zabrane i ograničenja, tako da je odložena sednica Izvršnog saveta Uneska zakazana za april, na kojoj je trebalo da bude doneta formalna odluka o upisu Geoparka Đerdap na listu Uneskovih globalnih geoparkova.\nU ovom trenutku nije poznato kada će i na koji način zasedati Izvršni savet Uneska. Bez obzira što Geopark Đerdap nije formalno proglašen, nedelja evropskih geoparkova biće obeležena tokom prve nedelje juna virtuelnim programima, na način kao što to ove godine rade ostali geoparkovi.\nCilj ovogodišnjeg obeležavanja nedelje evropskih geoparkova je podizanje svesti i obrazovanje lokalnog stanovništva i šire javnosti o prirodnom i kulturnom nasleđu budućeg Uneskovog globalnog Geoparka Đerdap na stranicama Geoparka Đerdap na Fejsbuku i Instagramu.\nJavni poziv za selektivni izlov tolstolobika u Porečkom zalivu u 2020. godini


Prikupljene pare za izgradnju pogona Naš med - AgroSmart\nSkupština opštine Rača je na nedavno održanoj sednici dokapitalizovala Pogon za prikupljanje i plasman meda pčelara Saveza pčelarskih organizacija Srbije(SPOS) “Naš med” doo sa dodatnih 50 miliona dinara, čime je zaokružena finansijska konstrukcija za njegovu izgradnju.\nSve vreme su SPOS, “Naš med” i opština Rača imali punu podršku Vlade Republike Srbije, koja je učinila sve što može da sistemski pomogne gradnju ovog Pogona, koji će pokazati svim poljoprivrednicima Srbije da se predanim radom uz dobre i realne planove mogu savladati svi problemi u plasmanu poljoprivrednih proizvoda, navodi se na sajtu SPOS.\nSPOS je nedavno raspisao javni poziv za nabavku opreme, pa će se uskoro znati i koliko će koštati oprema za Pogon. Nakon toga treba nabaviti kamion, finansirati uvođenje HACCP, plate radnika, obuku radnika, probni rad…\nProcenjuje se da će Pogon početi sa radom u drugoj polovini 2019. godine, te je dotle potrebno finansirati i troškove održavanja (koje stručni konsultanti procenjuju na oko 60.000 evra godišnje), plate zaposlenih…\nFiksne troškove je SPOS pokušao da svede na minimum, jer je projektom predviđeno da se recimo grejanje Pogona obavlja toplotnom pumpom, što je najjeftinije moguće grejanje. Dok se svi uslovi ne steknu i ne dobiju potrebni sertifikati i dozvole za rad, Pogon treba finansirati dok obrt meda ne bude pokrio troškove održavanja. Zato je neophodno da pčelari koji nameravaju da preko ovog Pogona plasiraju med, nastave da pomažu svojim donacijama, navode iz SPOS.


Dodik o novom visokom predstavniku: Ko god on bio, nemam namjeru da sarađujem - epiCentar INFO\nDodik o novom visokom predstavniku: Ko god on bio, nemam namjeru da sarađujem\nDodik je naveo i da je Valentin Incko govorio da je tumač Dejtonskog mirovnog sporazuma, što znači i Ustava BiH, a to nije tačno.\n“Imate čovjeka koji ne poznaje svoj posao, koji ne zna šta treba da radi. U Aneksu 10 piše da je vrhovni autoritet za tumačenje ovog aneksa visoki predstavnik, a to je civilno sprovođenje Dejtonskog mirovnog sporazuma. Nijednog drugog aneksa, a ima ih 11”, ukazao je Dodik.\nTags: BiH, Milorad Dodik, politika, visoki predstavnik\nPrevious Banjaluka: Objavljena imena i diplome zaposlenih u gradskim institucijama i preduzećima\nNext Oglasili se OSCE, OHR i ambasade: Pohvale za CIK, kritike za Dodika\nStanivuković otkrio nove detalje o radu “Akvane”\nCrnadak očekuje da afere otkrivene u Banjaluci budu procesuirane\nDodikov sin pokazao presudu po kojoj mu Stanivuković mora isplatiti 5.000 KM


Predsjednik Skupštine - Konjufca: Čak i ako smenimo Rakića, ne možemo da izbacimo Srpsku listu | Info-ks.net\nPredsjednik Skupštine Konjufca: Čak i ako smenimo Rakića, ne možemo da izbacimo Srpsku listu\nPredsjednik Skupštine Kosova Glauk Konjufca rekao je da aktuelna vlada ima problema sa zamjenikom premijera i ministrom Goranom Rakićem, ali i da ga izbace iz vlade ne mogu da izbace Srpsku listu, koja će dovesti nekog sličnog njemu, prenosi Telegrafi.\nKonjufca je u emisiji "Debat plus" rekao da svi u Srpskoj listi misle kao Goran Rakić i dodao da "on nema težinu odlučivanja u vladi".\n"Ustav kaže da mora biti glasova iz srpske zajednice. Ako otpustimo Rakića, Srpska lista će poslije osam sati predložiti drugog. Za iste radnje morate da smenite i tog drugog i sve ostale poslije njega. Ne možemo Srpsku listu da izbacimo iz Vlade. Svi sa Srpske liste su kao Rakić", rekao je Konjufca.\nOn je rekao da je Samoopredjeljenje prvi put uspjelo da "svede na minimum uticaj Srbije, ne dirajući u Ustav".\n"Još kada smo oblikovali vlast, mislili smo da Srbima ostavimo samo jedno ministarstvo, a da ne diramo u ustav. Samoopredjeljenje je uradilo ono što niko do sada nije uradio u vezi sa smanjenjem uticaja Srbije", ocjenio je Konjufca.\nGlauk KonjufcaSrpska listaGoran Rakić


Otkriveno kako se Putin štiti od korone, sad svi hoće njegove tunele za dezinfekciju - Telegraf.rs\n03/07/20 | 16:18\nOtkriveno kako se Putin štiti od korone, sad svi hoće njegove tunele za dezinfekciju\nKao jedna mera za sprečavanje širenja korona virusa\nPeru, Izrael, Grčka, Estonija i Španija pokazale su interesovanje za tunele za dezinfekciju nakon što se proširila vest da su isti postavljeni u rezidenciji ruskog predsednika Vladimira Putina kao i u Kremlju.\n- Druge zemlje i Evropska unija su zainteresovani za tunele. Sada aktivno radimo na tome kako možemo da ih potvrdimo za evropsko tržište, jer je interesovanje veliko - rekla je Olga Izranova, direktorka firme koja ih proizvodi.\nOna je istakla kako su Grčka, Estonija i Španija pokazale interesovanje za nabavku tunela za dezinfekciju. I Peru i Izrael su takođe zainteresovani.\nU ovom trenutku fabrika može da ih proda samo zemljama u Carinskoj uniji, prenosi Sputnjik.\n- Mi sarađujemo sa Belorusijom i Kazahstanom, lako možemo da im prodamo naše proizvode i za ovo imamo sve sertifikate - objasnila je Izranova.\nPrema njoj, firma "Motor Technologies" već je primila zahtev iz Kazahstana da im dostavi 30 tunela za dezinfekciju.\nTakođe je priznala kako su izveštaji o instalaciji tunela u rezidenciji predsednika i u Kremlju podigli interesovanje potencijalnih kupaca.\nRanije u junu vlada je saopštila kako su ovi tuneli postavljeni u rezidenciji predsednika Putina. Portparol Kremlja Dmitrij Peskov istakao je kako je sličan tunel postavljen i u Kremlju, kao mera sprečavanja širenja korona virusa.\nSafiji doživotna robija zbog planiranja samoubilačkog napada u Londonu: Bizaran prizor u sudnici\nEkspresna primena novog zakona u Hongkongu: Muškarca prekjuče uhapsili, danas optužili\n"Što je tata otišao u Grčku? Pa, pitajte njega": Džonson "oduvao" novinare


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas u Sremskoj Kamenici da je Srbija stabilna i bezbedna zemlјa zahvalјujući odličnom radu policije i drugih službi bezbednosti.\nStefanović, koji je razgovarao sa polaznicima 21. i 22. klase Centra za osnovnu policijsku obuku, istakao je da su mladi koji prolaze obuku COPO garant da ćemo u narednom periodu imati nove generacije policajaca koje će biti branik bezbednosti građana Republike Srbije.\nMinistar je rekao da je kroz interaktivan razgovor sa polaznicima imao priliku da čuje šta su bili motivi ovih mladih lјudi da se opredele za policijski poziv, ali i šta su njihova očekivanja i želјe.\n„Važno je da polaznici u svakom trenutku budu svesni da je policijska profesija od posebnog značaja za našu zemlјu, da nosi izazove i rizike, ali i ponos, jer policajci brane integritet Republike Srbije, bezbednost njenih građana i bore se protiv kriminala i korupcije“, rekao je Stefanović.\nMinistar je istakao da borba protiv kriminala nije laka, da kriminalci danas imaju ozbilјna finansijska sredstva, resurse, da su tehnološki potkovani i da je jedan od preduslova za uspešnu borbu sa njima timski rad.\n„Očekujem od ovih mladih lјudi da budu dobri policajci, da se drže zakona i da svima u Srbiji pokažu da mogu da računaju na mladu generaciju lјudi u uniformi, koji će svojim znanjem i vrednim radom pokazati da su građani bezbedni u našoj zemlјi i da mogu da računaju na njih u svakom trenutku. Policija je uvek uz svoj narod i siguran sam da će i ove nove generacije polaznika COPO to pokazati“, zaklјučio je Stefanović.


srbijasport.net - Vesti - Ragbi 13 - Devojke Zvezde prve ragbi šampionke Srbije\nSreda, 18.09.2019 13:47\n02.09.2019 Ragbi 13 FS\nRagbistkinje Crvene zvezde upisale su se u istoriju domaćeg sporta pošto su pobednici prvog zvaničnog takmčenja za žene pod okriljem Ragbi 13 federacije Srbije. Na turniru u ragbiju 9 na Adi Ciganliji, crveno-bele trijumfovale su u konkurenciji još devojaka iz ekipa Crveni kengur, Partizan 1953 i Morava.\nZvezda je ostvarila sve tri pobede i tako posle pobeda u prvenstvu i Kupu Beograda, zabeležila i treći trofej u prvoj sezoni organizovanog takmičenja žena u srpskom ragbiju 13. Prva dva pehara osvojena su u direktnim duelima sa ekipom Crveni kengur, koja je i ovoga puta bila drugoplasirana, tako da je sama činjenica da su se ovoga puta na Adi u konkurenciji našle četri ekipe – uspeh sam po sebi.\n- Istorijski turnir za nas i odlična uvertira pred dvomeč sa reprezentacijom Kanade. Devojke su danas pokazale da imaju veliki potencijal i nadam se da ćemo protiv Kanađanki pružiti dobar otpor četvrtoj reprezentaciji na svetu i jednom od učesnika narednog Svetskog prvenstva. Predstoji nam naporan rad a današnji turnir je pokazao da talenata imamo u svim klubovima – rekao je trener Crvene zvezde i selektor ženske reprezentacije Srbije Željko Delić.\nZa vikend je nastavljeno takmičenje u Super Ligi Srbije za muškarce. U odloženoj utakmici 1. kola, Partizan 1953 je na stadionu SC Inge na Zvezdari savladao Dorćol 52:24 (18:18).


Srdačno vas pozivamo da posjetite\nMuzej umjetosti Umjetnička galerija Bosne i Hercegovine sarađujući sa stručnjacima iz domena specijalne pedagogije i lokalnom zajednicom, 2018/19 realizovao je obrazovni program za djecu iz spektra autizma pod nazivom „Plavi artizam“.\nPomenuta metodologija nedavno je prepoznata od strane Vijeća Evrope kao jedna od pozitivnih obrazovnih primjera u kontekstu kulturnog naslijeđa i kao takva Evropskoj javnosti će biti predstavljena u okviru „Strategija Evropskog kulturnog naslijeđa za 21 stoljeće“.\nŠestomjesečni program težio je identificirati kognitivne barijere kod ciljne grupe i nastojao je razviti komunikacijske, kognitivne i socijalizacijske vještine učesnika posredstvom interakcije sa umjetničkim djelima iz kolekcije pomenutog muzeja.\nKroz ovaj proces nastalo je 35 umjetničkih radova u ugljenu, glini, drvetu, kolažu i ulju koji su Sarajevskoj javnosti predstavljeni putem izložbe „Plavi artizam“ u martu i aprilu 2019. godine.\nU toku mjeseca oktobra 2020. godine, pomenuta izložba će gostovati u Muzeju grada Zenica čime će se obilježiti ovogodišnja tema ICOM Međunarodne manifestacije „Evropski dan i noć muzeja“ pod nazivom „Muzeji za različitost i uključenost“.\nSaradnja između pomenutih muzeja nastavlja se i nakon gostovanja izložbe u obliku implementacije digitalnog oblika metodologije - android aplikacije „ARTsee“ koja na alternativne načine interpretira muzejske eksponate djeci i mladima sa razvojnim teškoćama. Aplikacija je ispred Umjetničke galerije Bosne i Hercegovine razvijena uz podršku Goethe Instituta i regionalne Akademije menadžmenta u kulturi i predstavlja značajan pomak u ostvarivanju kognitivne pristupačnosti muzejskim sadržajima društveno-senzibilnoj grupi djece i mladih sa razvojnim teškoćama.\nNadamo se da će „ARTsee“ aplikacija dati više razloga društveno - senzibilnoj grupi kojoj je namijenjena da posjeti Muzej grada Zenice, ali i da postane dodatni neformalni obrazovni alat u kućnoj upotrebi s obzirom na trenutnu situaciju koja vlada sa pandemijom.


Najveći skup u modernoj istoriji Srbije; Vučić: Srbija pokazala jedinstvo, nikad više neću govoriti pred ovoliko ljudi - PPmedia\nPosted on\tapril 19, 2019 9:23 pm by adminpp033\nBez vas ovoliko ne bih mogao pred predsednika Кine, Rusije, ali i nemačke kancelarke Angele Merkel i francuskog predsednika Emanuela Makrona.\nNajveći skup u modernoj istoriji Srbije\nNavodeći primer Nemačke za koju je rekao da je, čuvajući svoj jezik i kulturu uspela da ostane snažna i da danas vodi Evropu, Vučić je rekao da želi da se napravi jedinstveni srpski bukvar za srpsku decu ma gde da žive. Hoćemo da već 1. septembra imamo 10.000 digitalnih učionica i da naša deca budu jednako uspešna kao i deca iz Zapadne Evrope i Izraela, rekao je Vučić i pozvao građane da se ponose vojnicima koji su branili karaulu Кošare.\nŽelim da u 21. veku nemamo nijedan rat, da probamo da takvu politiku napravimo. Кao što smo nekada uspešno ratovali, da još uspešnije radimo, rekao je Vučić. Dodao je da je dobio pismo iz kompanije Folksvagen u kome piše da je Srbija „još u igri“ u odlučivanju u kojoj zemlji će graditi fabriku.\nViše od 100.000 hiljada građana Srbije na skupu u Beogradu\nRekao je da su danas okupljeni pokazali da je, u ma koliko država žive, „srpski nacionalni korpus“ jedinstven i da poštuju teritorijalni integritet svakoga u regionu, ali da Srbi imaju pravo da se zovu Srbima. Pre nego što je počeo da govori Vučić je pozvao 27 momaka koji su peške došli sa Кosova da mu se pridruže na bini i rekao da je na miting samo sa Кosova došlo 7.500 ljudi.\nOznake: Aleksandar Vučić, Prijepolje, vesti prijepolje


Luka Vasić – od Avona preko Denvera u Šarlot do mlade reprezentaciju Srbije – KK Pirot – Košarkaški Klub Pirot\nDoskorašnji igrač KK”Pirot” Luka Vasić je, nakon godinu dana provedenih u SAD, završio proteklu sezonu nizom uspeha, od školskih do sportskih.\nPre svega, Luka je uspešno diplomirao na prestižnoj muškoj srednjoj školi Avon Old Farms u mestu Avon (države Konektikat), igrajući sa velikim uspehom za istoimenu školu (prosek 15.3 poena, 5.8 skokova, 1.7 ukradene lopte i 1,6 asistencija po utakmici) tako da je na kraju sezone rangiran kao šesti najbolji igrača u Konektikatu. Ipak, prvobitni planovi da početkom naredne sezone zaigra za univerzitet Hartford se nisu ostvarili jer je Luka dobio još bolju ponudu kojom je svoj razvojni put podigao na još viši nivo. Lukini uspesi su se nizali kao na filmskoj traci tako da ćemo ih navesti hronološkim redom.\nKonačno, Luka je dobio reprezentativni poziv, ovoga puta u mladu reprezentaciju Srbije, za igrače do 20 godina (1997/1998). Mladu reprezentaciju Srbije će kao trener voditi Vladimir Đokić a Luka se, jedan dan nakon svog 19-og rođendana, već priključio ekipi. Pripreme U20 reprezentacije Srbije za učešće na Evropskom prvenstvu na grčkom ostrvu Krit (15-23. jul 2017) počele su u utorak 13. juna. Posle okupljanja, igrači će krenuti put Kopaonika, gde će boraviti do 23. juna. Posle toga, pripreme nastavljju na Paliću…\nČestitamo našem Luki Vasiću na izvanrednom uspehu!


TAROM-ov avion preusmeren zbog pokvarenog radara | Avio Press\nTAROM-ov avion preusmeren zbog pokvarenog radara\nBoeingu 737-800 kompanije TAROM je juče usred leta otkazao radar za vreme (weather radar). Avion rumunske kompanije je leteo na liniji Antalija-Temišvara a posada je problem sa radarom otkrila negde iznad Karpata. Kada je vremenski radar otkazao, avion se nalazio 300 kilometara od svoje finalne destinacije. Posada je odlučila da okrene avion zbog složenih vremenskih uslova u blizini Temišvara i preusmeri ga ka Bukureštu.\nBoeing 737 je bezbedno sleteo 20 minuta nakon incidenta a putnici su prebačeni u drugi avion koji ih je prevezao do Temišvara. Avion sa registarskom oznakom YR-BGK čiji je radar otkazao se još uvek nalazi u Bukureštu gde tehnička služba otklanja kvar.\nAvion kompanije Indigo imao “bird strike”\nDelta penzioniše veliki broj aviona\nEvropa airBaltic beleži ogromne gubitke\nEvropa Finnair se vraća u UK\nSeverna Amerika Vlada Kvebeka želi lokalnog kupca za Air Transat


Delimični rezultati izbora: Jedinstvenoj Rusiji 43 odsto glasova\nSvet Autor:Beta20. sep. 202100:34\nVladajuća Jedinstvena Rusija, lojalna predsedniku države Vladimiru Putinu, osvojila je najviše glasova na parlamentarnim izborima, pokazuju delimični rezultati.\nIzborna komisija je objavila rezultate sa 21 odsto biračkih mesta, prema kojima je Jedinstvena Rusija osvojila 43,39 odsto glasova.\nReč je o rezultatima za 225 poslanika Državne dume koji se biraju po proporcionalnom sistemu, odnosno putem lista, dok će preostalih 225 članova donjeg doma parlamenta biti izabrano po većinskom principu, individualnim nadmetanjem kandidata.\nKandidati Jedinstvene Rusije vode u 143 od 225 izbornih jedinica u kojima se poslanici biraju po većinskom izbornom sistemu, prenosi agencija Frans pres.\nS obzirom na mali broj obradjenih biračkih mesta, za sada nije jasno da li će Jedinstvena Rusija zadržati dvotrećinsku većinu u parlamentu, potrebnu za promenu Ustava.\nPrvi rezultati izbora u Rusiji: Putinovoj stranci najviše glasova\nIzbori u Rusiji: Odziv birača u Moskvi oko 34 odsto\nNa prethodnim izborima, 2016. godine, Jedinstvena Rusija je dobila oko 54,2 odsto glasova, što znači da delimični rezultati ukazuju na priličan pad podrške vladajućoj stranci.\nPrema rezultatima koje je objavila izborna komisija, na drugom mestu je Komunistička partija Rusije Genadija Zjuganova, sa 22,82 odsto glasova, a na trećem nacionalistička Liberalno-demokratska partija Rusije Vladimira Žirinovskog, sa 8,68 odsto.\nU parlament, prema podacima izborne komisije, ulaze i Pravedna Rusija, koja podržava gotovo sve inicijative Putina, sa 7,18 odsto glasova, i stranka Novi ljudi, formirana prošle godine i od mnogih smatrana za projekat Kremlja, sa 6,78 odsto.\nPrema izlaznoj anketi Instituta za socijalni marketing (Insomar), odnosno anketiranju gradjana po njihovom izlasku sa biračkog mesta, Jedinstvena Rusija je dobila 45,2 odsto glasova.\nPrema tim rezultatima, Komunistička partija Rusije je osvojila 21 odsto, Liberalno-demokratska partija 8,7, a Pravedna Rusija 7,9 odsto glasova.\nNa parlamentarnim izborima nije bilo najuticajnijeg dela opozicije, pošto su ruske vlasti proglasile ekstremističkim organizacije vodećeg kritičara Kremlja Alekseja Navaljnog i zabranile kandidovanje svakome ko je povezan sa njima.\nGlasanje su obeležile i brojne tvrdnje o nepravilnostima, uključujući manipulacije sa glasačkim listićima i višestruko glasanje istih osoba na različitim biračkim mestima, navodi Asošiejted pres.\nPutin će glasati onlajn na izborima za Dumu\nU izbornoj trci sam sa sobom: Koga je Putin sve zabranio pred izbore\nIzborna komisija je potvrdila najmanje osam slučajeva manipulacija sa glasačkim listićima u šest regiona. Komisija je proglasila nevažećim 7.465 listića u 14 regiona.\nPrema podacima do 18.00 po moskovskom vremenu, tri sata pre završetka glasanja, na izbore je izašlo 45 odsto od 108 miliona birača.\nParlamentarne izbore održane od 17. do 19. septembra mnogi vide kao deo Putinovih nastojanja da zacementira vlast uoči predsedničkih izbora 2024. godine.\nKao razlog za trodnevno glasanje navedena je loša epidemiološka situacija u zemlji, teško pogodjenoj pandemijom korona virusa. Gradjani su mogli da glasaju i putem interneta i na biralištima.\nIzbori su održani u atmosferi višemesečnog oštrog obračuna sa opozicionim političarima, aktivistima i nezavisnim medijima.\nOko 50 sajtova iza kojih je stajao Navaljni je blokirano, uključujući onaj koji je bio posvećen aplikaciji „Pametno glasanje“. Ta aplikacija je osmišljena sa ciljem slabljenja Jedinstvene Rusije, s obzirom da je biračima trebalo da ukaže koji učesnici izbora imaju najveće šanse da poraze kandidate vladajuće stranke.\nKompanije Epl i Gugl u petak su uklonile tu aplikaciju iz svojih onlajn prodavnica pod pritiskom Kremlja, dok je Jutjub blokirao pristup video-klipovima sa kandidatima kojima je aplikacija „Pametno glasanje“ davala šansu protiv vladajuće stranke.\nSaveznici Navaljnog, koji izdražava zatvorsku kaznu, ocenili su da blokada aplikacije i navodi o izbornim nepravilnostima ukazuju na nesigurnost Kremlja da će rezultati izbora biti onakvi kakve vrh vlasti želi.\nBONUS VIDEO: Hapšenje Anastasije Vasiljeve u Rusiji\ndelimični rezultatiparlamentarni izboriRusija


Crna Gora posle korone: Kako oporaviti privredu - BBC News na srpskom - Dnevni list Danas\nPočetna » BBC News na srpskom » Crna Gora posle korone: Kako oporaviti privredu\n0Piše: BBC News na srpskom 21. maja 2020. 18.14\nPlaže i kupališta su otvoreni, ponovo se može putovati iz jednog u drugi grad, kafići i restorani rade, a uskoro bi mogao da bude proglašen i kraj epidemije korona virusa – tako Crna Gora dočekuje 14. godišnjicu referenduma na kom je dobila nezavisnost.\nEvropska zemlja u koju je korona virus poslednji stigao beleži samo pošto je u ovom trenutku aktivno tri slučaja zaraze.\nOvu lepu sliku kvare predviđanja da će Crna Gora zbog virusa doživeti ogromnu recesiju i privredni pad bruto društvenog proizvoda (BDP) od čak devet odsto.\nTakav scenario nije neočekivan, jer turizam igra jednu od glavnih uloga u privredi ove zemlje, delatnošću koja ne može da se obavlja dok traje pandemija.\nCrna Gora, 13 godina kasnije: Evropa, srastanje i „Ludi bratski ples“\nKako je Milo „odbranio“ Podgoricu\n„Glavni razlog je što se očekuje da turistička sezona podbaci ove godine, koja će zbog pandemije neminovno doživeti pad“, kaže za BBC na srpskom ekonomista Vladimir Gligorov, saradnik Bečkog instituta za međunarodne ekonomske studije.\nBruto društveni proizvod Crne Gore iznosio je oko 5,6 milijardi dolara.\nPrema prognozama iz 2019, očekivan je rast BDP-a Crne Gore za 3,4 odsto. Tada niko nije ni pomišljao na korona virus.\nKakve su procene?\nNedavno su stigle prognoze instituta na kom radi Gligorov prema kojima će crnogorska privreda ove godine oslabiti osam odsto, uglavnom zbog velike zavisnosti od turizma.\nSlične procene pada BDP-a imaju i Međunarodni monetarni fond (MMF) i Svetska banka.\nPredviđanja MMF-a su da bi privreda ove godine mogla da oslabi devet odsto.\nTa predviđanja su realna, kaže Milenko Popović, ekonomista i profesor na podgoričkom Univerzitetu Mediteran.\n„Najrealnija mi je upravo procena MMF-a od devet odsto. Ovo što smo do sada videli i činjenica da se pominje mogućnost drugog talasa, garant je da će se dogoditi takav scenario.\n„Ako sve ovo bude potrajalo, dogodiće se i gore od ekonomske depresije. Mere fiskalne i monetarne politike u ovoj situaciji imaju krajnje upitan uticaj na oživljavanje jer je skoro čitav svet zahvaćen krizom“, kaže Popović za BBC na srpskom.\nTeška situacija čeka zemlje koje se oslanjaju dosta na turizam i koje ne mogu da naprave kratkoročne alternative i brzo se usmere na druge oblasti privrede, kaže Gligorov.\n„Slična je situacija u Hrvatskoj i Grčkoj, kao i u svim zemljama u kojima turizam ima značajan deo u privredi.\n„U Crnoj Gori taj udeo je veoma veliki, s obzirom na to da je zemlja mala i da te usluge čine značajan deo BDP-a, pa je pad očekivan“, kaže Gligorov.\nSvetska banka je nedavno ocenila da pandemija korona virusa gura ekonomiju Crne Gore u naglu recesiju.\nPrema procenama te svetske finansijske institucije, ako Crna Gora izgubi jednu trećinu prihoda od turizma, pad privrede u 2020. biće 5,6 odsto.\nAko izgubi polovinu tog prihoda, recesija bi mogla da dostigne i devet procenata, navodi se u izveštaju.\n„Projektuje se da će kriza usled Kovida-19 gurnuti ekonomiju u recesiju prvenstveno zbog pada u sektoru turizma, koji ima mutiplikativne efekte na sve sektore“, navodi se u izveštaju Svetske banke.\nPopović kaže da je ova kriza prilika za promene, pa bi tako Crna Gora mogla da se okrene drugim delatnostima – da se ulaže u poljoprivredu i malu privredu u celini.\n„Primer za to je Slovenija. Tek kad izađete iz Ljubljene, vidite šta je lep život“, kaže Popović.\nMilo Đukanović na Cetinju\nZa sada je nemoguće govoriti o tome koliko će vremena biti neophodno za oporavak, jer sve zavisi od toga da li će pandemija biti obuzdana, kaže Gligorov.\n„Ako sledeća turistička sezona bude normalna, oporavak bi mogao da bude potpun“, objašnjava.\nDodaje da sve zavisi od pandemije, a ako kriza sa njom prođe, turistička sezona bi mogla da bude potpuno obnovljena.\n„Grubo rečeno – ako pad ove godine bude devet odsto, sledeće godine bi trebalo da bude zabeležen rast od 10 odsto“, objašnjava Gligorov.\nTako bi posledice bile minimalne.\nNeki očekuju zagarantovan rast u narednoj godini, pa je tako ekonomski analitičar iz kancelarije Svetske banke u Podgorici Milan Lakićević nedavno u intervjuu za agenciju Mina-biznis izjavio da 2021. Crnu Goru čeka snažan oporavak.\n„Ovo je bio šok koji je pokazao osetljivost konkretno Crne Gore na spoljne šokove, što je nešto o čemu smo uvek govorili i čega je Crna Gora sasvim svesna“, rekao je Lakićević.\nOn je, odgovarajući na pitanje koliko će državi biti potrebno da se vrati na „stabilne staze rasta“, kazao da sve zavisiti od krize.\n„Vrlo je neizvesno i sve zavisi dokle će pandemija trajati, najverovatnije će biti uslovljeno pronalaskom vakcine i medicinskim napretkom“, smatra Lakićević.\nSada sve zavisi od razvoja vakcine i lekova, kaže i profesor Popović.\nOn dodaje da će, ukoliko se na tom polju ne postigne mnogo, ljudi širom sveta morati da se prilagode novom životnom standardu.\n„Situacija nikada neće biti loša kao u velikoj depresiji 1929. godine, pre svega zbog porasta BDP-a po glavi stanovnika.\n„Glad je tada bio najveći problem, u sadašnjim uslovima ne treba očekivati da se javi glad“, kaže Popović i dodaje da svaka zemlja proizvodnju hrane tretira kao stratešku granu poljoprivrede.\nPlaže i kupališta otvoreni su od 18. maja, a kako je za BBC na srpskom izjavio Aleksandar Milivojević, direktor jedne turističke agencije na crnogorskom primorju – ove godine masovnog turizma sigurno neće biti.\n„Neka bude i auto turizma i gostiju iz regiona pa će biti dobro. Važno je da bar neko dođe. Situacija je izuzetno teška i tek će biti“, kazao je Milivojević.\nSektor turizma već je na gubitku, a mnogi gosti koji su imali rezervacije za jun, otkazali su ih i pomerili za narednu sezonu.\nCrnu Goru je prošle godine posetilo 2,64 miliona turista, što je za 21 odsto više nego 2018. godine.\nTako je Crna Gora od turizma u 2019. prihodovala 1,14 milijardi evra, odnosno za 100 miliona više nego godinu dana ranije.\nOve godine će prihod sigurno biti manji, a javlja se i problem finansijskog očuvanja zdravlja turističkih agencija, hotela, bankarskog sistema, odnosno svega vezanog sa turizmom, kao i zapošljavanja sezonskih radnika, objašnjava Gligorov.\n„Država će morati da subvencioniše i preuzme obaveze, pa je pitanje kako će se to finansirati“, kaže.\nAko bi se privreda i sezona oporavile sledeće godine, to ne bi bio problem, jer bi bilo poput privremenog zaduživanja.\n„Ukoliko ne, stvari bi se komplikovale, jer nema mnogo toga što bi u Crnoj Gori moglo da se razvije brzo, pa da ljudi nađu poslove u drugim oblastima“, kaže Gligorov.\nSve u Crnoj Gori tako više nego na drugim mestima zavisi od stavljanja epidemije pod kontrolu, objašnjava.\nKako bi se obezbedila stabilnost privrede, država će morati da se zaduži.\n„Zaduživanje je neminovno i u Crnoj Gori i u svim drugim zemljama“, objašnjava Gligorov i dodaje da će s tim dugom država morati da se nosi duži period.\n„Ukoliko se oporavak dogodi relativno brzo i nadoknadi se sledeće godine, to je mnogo lakše.\n„Nastaje problem šta ljudi da rade. Ne može se tako jednostavno na Mediteranu bilo gde s turizma preći na industriju. Dug je tu najmanji problem“, zaključuje Gligorov.\nDan pre godišnjice referenduma, stigla je vest da je Crna Gora od Svetske banke pozajmila 250 miliona evra s periodom otplate od 12 godina.\nProcenjeno je da državnoj kasi za sanaciju posledica nastalih epidemijom korona virusa nedostaje od 350 do 400 miliona evra, izjavio je Dragan Darmanović, generalni direktor Direktorata za trezor.\nMinistarstvo finansija Crne Gore pregovara i sa drugim međunarodnim finansijskim institucijama kako bi obezbedilo ostatak sredstava, prenosi Beta.\nDarmanović je podsetio da je Evropska unija opredelila 53 miliona evra podrške Crnoj Gori, od čega će 40 miliona otići direktno u državni budžet što je, zaključio je, smanjilo potrebe za zaduživanjem.\n„Nedavno se licitiralo sa 600 miliona evra, pri čemu ni tada, a ni sada niko nije objasnio kako je ta kalkulacija napravljena, tako da je manje zaduživanje dobro.\n„Problem je što ne znamo ostale planove, ali je dobro da nije reč o višoj cifri koja se ranije pominjala“, kaže Milenko Popović.


Na Putu sira i meda kroz opštinu Žabalj\nFokus predstavljanja Turističke organizacije opštine Žabalj na 41. Međunarodnom sajmu turizma u Beogradu, bili su proizvođači iz ove opštine, koja osim Žablja, obuhvata naselja Čurug, Đurđevo i Gospođince. Za tu priliku izdata je luksuzno opremljena publikacija (Marija Čupić, TOO Žabalj, Novi Sad 2019.), sa osnovnim informacijama o svim proizvođačima na Putu sira i meda ilustrovana kvalitetnim fotografijama. Ovaj reprezentativni materijal nijednog posetioca Sajma nije ostavio ravnodušnim, a mnoge je isprovocirao da se otisnu na ovaj jedinstveni put i posete najbolje proizvođače sa teritorije opštine Žabalj.\nTURISTIČKA PONUDA NOVOG SADA PREDSTAVLJENA NA ITB SAJMU U BERLINU\nInternacionalni sajam turizma u Berlinu, sa višedecenijskom tradicijom održavanja, mesto je susreta preko 10.000 izlagača, iz 180 zemalja sveta. Tokom ovog najvećeg sajam turizma u svetu, pored brojnih sastanaka održavaju se i promocije najnovijih trendova u turizmu, naročito kada je reč o kratkim odmorima (City break), poslovnim putovanjima i kongresima (MICE turizam) i drugim inovacijama u sektoru turizma i promocije.\nSomboru nagrada za najbolji program na SerbianAdventures konkursu\nInternet portal SerbianAdventures je raspisao nagradni konkurs za izbor najlepšeg programa u Srbiji po mišljenju publike. Ponude za glasanje su bile dostupne na linku https://bit.ly/2GRBr5E gde se putem delenja i lajkovanja moglo glasati za omiljenu destinaciju.\nMODERNE TEHNOLOGIJE U SLUŽBI PROMOCIJE TURIZMA SRBIJE\nKada se spoje dugogodišnje iskustvo u turizmu, a pre svega na polju receptivnog turizma i želja da se deli znanje i prate trendovi u svetskom turizmu ... rezultat je sajt www.SerbianAdventures.com - platforma za online rezervisanje turističkih tura i odmora po Srbiji.\nTuristička ponuda Novog Sada i Srbije predstavljena britanskim gledaocima SKY TV kanala\nProducentska kuća „Globetrotter" svojim gledaocima pruža najbolji program posvećen putovanjima i turizmu.\nTuristička organizacija Vojvodine nastavlja sa aktivnim učešćem na međunarodnim sajmovima, u zemlji i inostranstvu.\nU periodu od 14-16. februara, Turistička organizacija Vojvodine učestvovala je na Međunarodnom sajmu turizma HOLIDAY & SPA EXPO2019 u Sofiji. Na zajedničkom štandu, pod okriljem Turističke organizacije Srbije, svoju ponudu predstavile su i Turistička organizacija Beograda, Vlasotince,Niša, Zlatibora, Soko Banje, Babušnica, Novi Bečej, Čačak, Kragujevac, Bela Palanka, Pirot, Leskovac, Požarevac, Kruševac, Vranje, Kraljevo, Knjaževac, Sportsko turistički centar Dimitrovgrad. Kao i privrednici TA Spa travel, Hotel Slavija, Hotel Petrus, Hotel Zepter, Atera apartmani Beograd, TA Balkan holidays, Hotel Bosphorus, Belgrade city hotel & Omnitus, Specijalna bolnica Čigota, Prolom banja, Lukovska banja.\nSrbija u fokusu na britanskom SKY TV kanalu i u najpoznatijim britanskim medijima\nTuristička organizacija Srbije (TOS) u sklopu svojih aktivnosti na promociji Srbije kao turističke destinacije u maju 2018. organizovala je u saradnji sa producentskom kućom Globetrotter iz Velike Britanije snimanje serijala putopisnih emisija o turizmu Srbije.\nUSPEŠNO PREDSTAVLJANJE OPŠTINE STARA PAZOVA NA SAJMU TURIZMA U BEOGRADU\nTuristička organizacija opštine Stara Pazova uspešno je predstavila svoju turističku ponudu zajedno sa još 7 turističkih organizacija iz Srema na 41. Međunarodnom sajmu turizma u Beogradu, koji je održan od 21 - 24. februara 2019. godine.\nTURISTIČKA PONUDA RUME U OKRILJU TRADICIJE I MODERNOG\nSmeštajni kapaciteti, koji su dugo vremena predstavljali otežavajući faktor u razvoju i širenju turističke ponude Rume, najzad su rešeni.\nKao i prethodnih pet godina, TOO Ruma je na 41. Međunarodnom sajmu turizma od 21. do 24. februara, delila izlagački prostor sa ostalim sremskim opštinama. Ideja vodilja zajedničkog nastupa Sremaca svih ovih godina bila je da se turistima pruže raznovrsni i bogatiji sadržaja, radi njihovog dužeg zadržavanja u „zagrljaju Srema“.\nTuristička organizacija Vojvodine imala je izuzetno zapažen nastup na 41. Međunarodnom sajmu turizma, održanom od 21. do 24. februara na Beogradskom sajmu, tokom kojeg je na objedinjenom štandu predstavljeno 30 turističkih organizacija i gradova, kao i više udruženja i proizvođača. Takođe, brojnim promotivnim brošurama i flajerima, posetioci su putem zanimljivih prezentacija održanih na bini i uz prenos na velikom led ekranu mogli da vide šta im je za zabeležiti od predstojećih manifestacija i posetiti tokom ove godine u Vojvodini.\nStrana 20 od 109\nŽabalj: Leto na selu\nDva veka Lovačkog dvorca Kaštel Ečka


Kako postati lider u prestižnoj albanskoj kompaniji, koja doseže i do SAD-a - HeadHunter\nKako postati lider u prestižnoj albanskoj kompaniji, koja doseže i do SAD-a\nKompanija Headhunter, sa sedištem u Tirani, te filijalama širom Balkana (Kosovo, Crna Gora, Makedonija, Bosna i Hercegovina i Grčka), a takođe i sa kancelarijama osnovanim u Sjedinjenim Državama, najveća je kompanija ove vrste u regionu, te je u konstantnom porastu.\nNedavno je, u okviru restrukturiranja i povećanih aktivnosti u filijali u Prištini (Kosovo), The Headhunter objavio je upražnjeno mjesto na funkciji direktora za ovu kancelariju.\nFilijala Headhunter na Kosovu je druga rangirana unutar HeadHunter grupacije, koja prati albansku granu, po pitanju veličine koju zauzima u obimu posla i profitabilnosti, tako da će osoba koja će se pridružiti očito biti odabrana kao visoko sposobna i kreativna, odlična u oblasti ljudskih resursa i odnosa s klijentima, te menadžerskim vještinama.\nHeadhunter projekti i fokus na Kosovu su važni, što se tiče Indeksa jednakosti LGBTIQ-a, koji je realizovan u Albaniji sa dosta uspjeha u posljednje dvije godine, već je planiran i na Kosovu u bliskoj budućnosti. Inicijativu je nedavno naveo, u svom godišnjem izvještaju o ljudskim pravima iz 2016. godine za Albaniju, Američki državni sekretarijat.\nZainteresovani profesionalci, ne samo sa Kosova, već i iz Albanije ili drugih zemalja, koji se pronalaze u navedenom opisu i nameravaju da dobiju veliki podstrek u svojoj karijeri i profesionalnim ambicijama, dobrodošli su da do 30. septembra 2017. pošalju svoj CV i Motivaciono pismo na e.ilirjani@headhunter.al ili direktno kontaktirajte osnivača The Headhunter, g. Elton Ilirjani na +355 663000003 od ponedjeljka do petka.


Za profesora iz Niša nagrade, ali ne i posao za stalno - Budite informisani\nBudite informisani14. 02. 2021.0 Comment0359\nSamo par meseci nakon što je proglašen za jednog od najboljih edukatora u Srbiji, Nišlija Milan Petrović je nakon 4 godine rada na zameni u Gimnaziji “Svetozar Marković” odbijen za stalno zaposlenje. Napominje da za to nije dobio nikakvo obrazloženje, a poredeći biografiju sa izabranim kandidatom, utvrdio je da ima i bolji prosek na studijama, ali i brojnije i važnije rezultate u radu. Zato je jedno od pitanja koje postavlja ministru prosvete – ima li i gde je mesto za nastavnike kao što je on u srpskoj prosveti?\nIzvor: Južne vesti, Autor: J. Adamović\nPetrović je, osim kao nastavnik srpskog jezika i književnosti u niškoj gimnaziji, poznat i kao osnivač “Unbox hub”-a i lider organizacije “Nauči me”, koja organizuje razne akcije za mlade u Nišu. Kreirao je i “Vučilo” platformu i u Nišu je jedan od najpoznatijih po inovacijama u obrazovanju.\nBio je jedan od najzaslužnijih što je u Nišu inicirano uvođenje testa na disleksiju za decu u osnovnim školama.\nPre dva meseca je nagrađen za najboljeg edukatora u Srbiji, što je zaslužio izuzetnim radom i zalaganjem u radu sa učenicima.\nMeđutim, odbijen je za najveće priznanje – stalno zaposlenje u Gimnaziji “Svetozar Marković” u Nišu, gde je proveo 4 od skoro 8 godina staža u prosveti, ali zbog zabrane zapošljavanja je svaki radni dan proveo na zameni.\nU pismu ministru prosvete Branku Ružiću piše o tome kroz šta je sve prošao za to vreme, sve do dana kada je bez obrazloženja odbijen za posao za stalno.\nZnate, g Ružiću, kad radite kao nečija zamena, onda zaista radite sve što vam se kaže i nikad ne pitate čiji je to posao. Ideš na usavršavanja o standardima, pa onda ako treba i starijem kolegi praviš planove „po novom“. Spremaš sve priredbe, vodiš sve učenike na takmičenja, držiš dodatne i dopunske časove i učenicima kojima ne predaješ, a ja sam kao bibliotekar osnovnoj školi (da, i to sam radio), pisao još i projekte i pomagao da se škola opremi računarima i smišljao programe za decu po uzoru na one koje sam video od kolega iz inostranstva. Tih sam godina osmislio i napravio mobilnu aplikaciju za učenje pravopisa „Vučilo – Dolina magičnih reči“, pa me je dr Marijan Mišić tako valjda i primetio i pozvao da ga zamenim kada je postao direktor gimnazije u kojoj sam i danas – piše Petrović.\nČekajući i nadajući se konkursu za posao za stalno, želeo je da se dokaže i opravda poverenje, ističe, pa je, pored svih redovnih obaveza nastavnika srpskog, građanskog, na kraju i izbornog predmeta jezik, mediji i kultura, pisao i učestvovao u raznim projektima.\nIstiče da je tako i prošle godine, pored svih obuka i konferencija u čijoj organizaciji je učestvovao, stigao i da ode na razmenu inovativnih nastavnika zahvaljujući Fulbrajt stipendiji Američke ambasade.\nTo je sigurno bila sreća jer sam se vratio spreman i kada se pojavila pandemija, mogao sam dati svoj maksimum: započeo sam onlajn emisiju „Znanje da ne baguje“ koja je trebalo da pomogne nastavnicima da se snađu i organizuju tokom vanrednog stanja; napisao sam i „Priručnik za organizaciju projektne nastave i nastave na daljinu“ koji je ministarstvo prevelo na već pet jezika nacionalnih manjina, a učestvovao sam i u organizaciji prvog onlajn seminara Društva za srpski jezik i književnost. Da dalje ne nabrajam, sve je to istorija, a siguran sam da ćete se i sami uputiti, ako budete želeli – ističe.\nMinistru piše da je njegove izjave da Srbiji treba najbolji mogući sistem obrazovanja pomno pratio, uveren da su za to potrebni prvoklasni nastavnici, pa je mislio da u tome i sam može da pomogne, ulažući trud u svojoj školi. Tako se i nedavno prijavio na javni konkurs za prijem u stalni radni odnos.\nOdbijen je, napominje, bez obrazloženja i objašnjenja po kom osnovu je odabran drugi kandidat.\nDanas sam pogledao dokumentaciju, video i svoju i biografiju pobedničkog kandidata, i malo je reći da mi je preselo. Zapisnik je propisno zapečaćen, a u rešenju ni reči objašnjenja čime su se vodili u odlučivanju. Ne znam ni sam čime bi se mogli rukovoditi: imam bolji prosek na studijama, brojnije i važnije rezultate u radu, čak i izazovni socijalni status, jer vodim računa o detetu s retkom bolešću, što sve kolege u školi znaju. Zbog svega toga sam danas, po prvi put, u svoju školu ušao s advokatom – napominje Petrović.\nZato ministru postavlja više pitanja – Da li nam zaista treba kvalitetno obrazovanje u Srbiji? Da li ga želimo? Ko zapravo treba da to obrazovanje prenese našoj deci? Kakvoj se inovaciji nadamo kada ovako biramo ko u školama radi i brojna druga.\nAli na kraju zaključuje da to mogu da ostanu retorička pitanja, zbog zauzetosti ministra, a da će mu lično biti dovoljno da mu odgovori na pitanje – ima li i gde je mesto za ovakve nastavnike kao što je Petrović u srpskoj prosveti?\nOdgovore još očekuje, a na društvenim mrežama je njegovo pismo podelilo više od 1.000 ljudi i dobio je veliku podršku Nišlija koji su razočarani što za nastavnika poput njega nema mesta u niškim školama.\nEkonomija i država bez budućnosti Prethodni tekst\nAdvokat Borović: Poligraf je besmislena stvar Sledeći tekst


Održana tribina o Akcionom planu za ostvarivanje prava nacionalnih manjina - European Western Balkans\nAutor EWB 14. 03. 2017. 29. 03. 2017.\nOmerović, Bačić, Miščević, Bekman-Dirkes, Burazer; Foto: Tanjug\nBEOGRAD – U ponedeljak, 13. marta, u Medija centru u Beogradu je održana tribina „Pregovaračko poglavlje 23: Akcioni plan za ostvarivanje prava nacionalnih manjina i evropske integracije Srbije“. Tribinu su organizovali Centar savremene politike i Fondacija Konrad Adenauer u okviru projekta „Otvoreni za EU: Srbija i pregovaračka poglavlja“.\nNa tribini su učestvovali Tanja Miščević, šefica Pregovaračkog tima za vođenje pregovora o članstvu Srbije u EU, Meho Omerović, predsednik skupštinskog Odbora za ljudska i manjinska prava, i Slaven Bačić, predsednik Nacionalnog saveta hrvatske nacionalne manjine. Moderator je bio Nikola Burazer, programski direktor Centra savremene politike.\nPrisutnima se prvo obratio direktor Fondacije Konrad Adenauer za Srbiju i Crnu Goru, Norbert Bekman Dirkes. „Ima puno toga što treba uraditi, potrebno je pronalazenje kompromisa, ali glavna politika moze da služi drugima za primer“, istakao je on. Dodao je da manjine u Srbiji, po oceni međunarodnih organizacija, nisu diskriminisane i da ga je manjinska politika Srbije „pozitivno začudila“.\nTanja Miščević, šefica Pregovaračkog tima za vođenje pregovora o članstvu Srbije u EU, izjavila je da nema novih uslovljavanja u vezi sa pravima nacionalnih manjina i da se otvorena pitanja mogu rešiti dijalogom. „Nema novog uslovljavanja i pravo EU u ovom segmentu apsolutno je jasno i precizno“, izjavila je Miščević.\nKako je istakla, EU „ne kreira standarde, prava i pravila“ i nema dokumente za prava nacionalnim manjina, osim Konvencije o fundamentalnim pravima, već se poziva na Evropsku konvenciju za zaštitu prava nacionalnih manjina. Ona je naglasila da će se se Akcioni plan za prava nacionalnih manjina menjati i unapredjivati tokom procesa pregovora i podsetila da će Evropska komisija u maju obavestiti članice EU o izveštajima o napretku u poglavljima 23 – Pravosudje i osnovna prava, u okviru koga je primpremljen i Akcioni plan za manjine, i 24 – Pravda, sloboda i bezbednost.\nMiščević je istala da je bilo lako postići konsenzus kada je reč o udžbenicima i obrazovanju na manjinskim jezicima, a da izazov predstavlja informisanje na jezicima manjina. „Veliki znak pitanja ili još uvek imamo dosta pitanja kada je reč o informisanju na jezicima nacionalnih manjina“, rekla je ona i dodala da je to posledica izmene zakonodavnog okvira, kojom se predviđala privatizacija i prelazak na projektno finansiranje medija.\nMiščević je dodala da je veliki procenat akcionog plana je ostvaren, a u dve trećine mera su ili započete ili realizovane, te da je 67 procenata aktivnosti je u potpunosti realizovano, a 18 delimično.\nOna je takođe izjavila da se pitanje prava nacionalnih manjina mora rešavati dijalogom. „Ne želimo da se pitanje odnosa Srbije prema sopstvenim nacionalnim manjinama, prema svojim gradjanima bude deo pregovarčakog procesa jer ta pitanja mogu da budu rešena u jednom otvorenom dijalogu“.\nGovornik na tribini bio je i predsednik skupštinskog Odbora za ljudska i manjinska prava, Meho Omerović. On je naglasio da očekuje da će se uskoro u skupštinskoj proceduri naći izmene i dopune Zakona o Nacionanim savetima nacionalnih manjina i izmene i dopune Zakona o ostvarivanju prava i sloboda nacionalnih manjina. Omerović je naglasio da je Srbija jasno opredeljena da poštuje prava manjina i da akcioni plan predstavlja dobar okvir za ostvarivanje njihovih prava.\nOmerović je upozorio da su nacionalne manjine mostovi, ali ne i prepreke, te da nikako da se suočimo sa prošlošću i da „niko ne želi da spusti loptu“. On je dodao i da rat, ciljevi i posledice, revizije presuda „služe kao pokrivač kada treba da se daju odgovori na najvažnija pitanja“.\nReč je imao i dr Slaven Bačić, predsednik Nacionalnog saveta hrvatske nacionalne manjine. On je rekao da hrvatska nacionalna manjina podržava put Srbije ka Evropskoj uniji i da Nacionalni savet hrvatske nacionalne manjine iskreno podržava Akcioni plan. Bačić je dodao da akcioni plan nije savršen i da je plod kompromisa, a ne dijaloga.\nKao najveći problem istakao je problem komunikacije sa vlastima, koja se odvija preko Koordinacije nacionalnih saveta nacionalnih manjina. „Ta komunikacija bi trebalo da se održava direktno sa vlastima, a ne preko Koordinacija“, izjavio je Bačić.\nProjekat „Otvoreni za EU: Srbija i pregovaračka poglavlja“ nastaviće se novom tribinom u aprilu.\nAkcioni plan za ostvarivanje prava nacionalnih manjinaCentar savremene politikeFondacija Konrad AdenauerMeho OmerovićPoglavlje 23Slaven BačićTanja Miščević\n[EWB Intervju] Fungo: KFOR ključan da Kosovo bude stabilno, multietnično i mirno\nHoće li Lajčak uspeti da “pogura” nastavak dijaloga?


JP Morgan Chase uvodi fjučerse Bitkoina – The PRESTIGE\nPrema pisanju Volstrit Žurnala, JP Morgan Chase razmatra da, kroz svoju buduću platformu, Čikaškom berzanskoj tržnici (CME) obezbedi pristup Bitkoin fjučersima\nOvo saopštenje je prošle nedelje podiglo cene kriptovalute na rekordnu visinu od 8.300 dolara. U izveštaju je rečeno da: J.P. Morgan razmišlja o tome da svojim klijentima pruži pristup novom proizvodu Bitkoina i to preko svoje jedinice za brokersko posredovanje.\nNaravno, ironija leži u činjenici da je Džejmi Dimon bio najglasniji kritičar Bitkoina na Volstritu, nazvavši ga prevarom i rekavši da je svako ko ulaže u Bitkoin glup. Dimon je, takođe, zapretio da će otpustiti bilo koga zaposlenog u JP Morganu ko se bude bavio ulaganjem u Bitkoin.\nSnažno negativno mišljenje pojedinih pundita sa Volstrita je u suprotnosti sa pozitivnim stavovima drugih. Međutim, bez obzira da li je Džejmi Dimon odobrio uvođenje fjučersa Bitkoina ili ne, nesporno je da će fjučersi ove kriptovalute postati realnost već u decembru, što će snažno povećati usvajanje ove digitalne valute.\nBliži se salon u Pekingu – koje su najveće zvezde\nPentagon bi da 'vrbuje' tehnološke gigante


Povoljni zajmovi za poljoprivrednike iz Vojvodine\nBanca Intesa potpisala je danas Sporazum o poslovnoj saradnji sa Garancijskim fondom AP Vojvodine koji će registrovanim poljoprivrednim gazdinstvima na teritoriji Pokrajine obezbediti kredite za kupovinu poljoprivrednog zemljišta u cilju ukrupnjavanja poseda pod povoljnijim uslovima od tržišnih.\nPoljoprivrednim proizvođačima koji budu izabrani na konkursu Fonda za odobravanje garancija za obezbeđenje dugoročnih kredita za kupovinu poljoprivrednog zemljišta Banca Intesa će plasirati zajmove u maksimalnom iznosu do 100.000 evra, sa rokom otplate do 8 godina i grejs periodom do 12 meseci. Nominalna kamatna stopa za ove kredite iznosiće 6,75 odsto plus šestomesečni Euribor.\n„Imajući u vidu da je poljoprivreda strateška razvojna šansa naše zemlje sa snažnim potencijalom da podstakne ekonomski rast, Banca Intesa je dugoročno posvećena jačanju agrarnog sektora kroz pružanje aktivne finansijske podrške klijentima i stalno unapređenje svoje ponude. Verujemo da ćemo i kroz ovaj model saradnje dati značajan doprinos povećanju poljoprivredne proizvodnje i jačanju konkurentnosti agrara, a time i uspešnom oporavku i razvoju celokupne privrede“, izjavio je Predrag Milenović, Direktor Sektora za upravljanje segmentom klijenata malog biznisa.


CheckPoint: Lančana reakcija – novi način mobilnih napada\nYou are at:Home»Prethodna izdanja»112»CheckPoint: Lančana reakcija – novi način mobilnih napada\nOren Koriat, Mobile Threat Research Team\nGlavna svrha svakog preduzeća je da raste i bude uspešnije – a to se odnosi i na kriminalne organizacije baš kao i na legitimne kompanije. Sajber kriminalci su otkrili da su napadi posebno usmereni na pametne telefone i tablete, naročito oni koji inkorporiraju ransomver sadržaj, efikasni i profitabilni – zbog čega se obim malvera koji targetira korisnike mobilnih telefona utrostručio tokom 2015. godine.\nUprkos tome, stvarna struktura mobilnih napada je, do nedavno, bila vrlo jednostavna.\nMaliciozna aplikacija se isporučuje na mobilni uređaj ponekad kao atačment ili kao preuzimanje sa kompromitovanog veb linka. Odatle aplikacija pravi štetu bilo korišćenjem difolt sistemskih dozvola koje su date, pokušavanjem da zlonamrno podigne svoje dozvole ili implementiranjem eksploita i, odatle, korišćenjem izvornog koda za štetno ponašanje. Pošiljka čini štetu korišćenjem uobičajenih sistemskih API-ja (application program interfaces) sa njihovim datim dozvolama ili pokušavanjem da implementira eksploit i na kraju iskorišćavanjem izvornog koda za obavljanje štetnog ponašanja.\nMeđutim, danas se stvari menjaju. Taktike koje koriste kriminalci za ciljanje mobilnih uređaju sada su sofisticiranije i skrivenije, sa ciljem da se uspešno inficira i istraje na više uređaja nego ranije, čineći malver surovijim nego što je ikad bio. One su poznate kao “lančani napadi”, formirani od nekoliko komponenti malvera ili “linkova” od kojih svaki ima drugačiji cilj i posebnu funkciju u šemi napada…\nAPI bezbednost CheckPoint digitalna disrupcija digitalna transformacija GM Business & Lifestyle godisnje izdanje internet Internet ogledalo korisnici lančani napadi linkovi maliciozna aplikacija Mobile Threat Research Team mobilni napadi mobilni telefoni Oren Koriat preduzeca sajber napadi specijal virtuelno izdanje zaštita


Folksvagen i Majkrosoft zajedno razvijaju sistem za autonomna vozila | Energetski portal Srbije\nFolksvagen i Majkrosoft zajedno razvijaju sistem za autonomna vozila\n15.02. 2021 Mobilnost\nPoznati automobilski gigant, “Folksvagen” još 2018. godine najavio je da će značajna sredstva uložiti u razvoj električnih vozila, digitalizaciju i tehnologiju autonomne vožnje. Dve godine kasnije u saradnji sa softverskom kompanijom “Majkrosoft” rade na razvoju sistema za autonomna vozila.\nGlavna ideja je da “Folksvagen” koristi “Majkrosoftove” usluge računarstva u klaudu (cloud computing) za razvijanje “Automatizovane platforme za vožnju” (ADP), koja će biti korišćena za automobile kojima nisu potrebni vozači.\n“Folksvagen” je još prošle godine počeo da razvija svoj operativni sistem (VW.OS) koji povezuje automobile u jedinstvenu mrežu pomoću Car.Software jedinice.\nTehnologija koja je potrebna za funkcionisanje autonomne vožnje je u razvoju, neophodno je obraditi velike količine podataka. Zato je ovom proizvođaču automobila potrebna pomoć softverske kompanija, kako bi zahvaljujući najnovijim rešenjima, sistemima veštačke inteligencije i bazama podataka učinili autonomnu vožnju što bezbednijom za putnike.\nU razvoj digitalizacije “Folksvagen” će do 2025. godine uložiti 27 milijardi evra, a iz kompanije kažu da će do kraja godine započeti testiranje svojih autonomnih vozila.\nGotovo svi proizvođači automobila razvijaju svoja vozila u kojima neće biti potrebno da čovek sedi za volanom i upravlja. Kako bi autonomna vozila postala jedini učesnici u saobraćaju ključno je unapređenje sistema za prepoznavanje ostalih učesnika u saobraćaju, ali i brza i efikasna razmena informacija između samih inteligentnih automobila, da bi se mogućnost rizičnih situacija svela na nulu.


Direktor Aleksandar Jerić istakao je da se kompanija "JS&O" bavi proizvodnjom visokokvalitetnog devičanskog ulja od bundevinog semena - "Olga", koje ima izvorna jestiva, lekovita i kozmetička svojstva.\nU narednom periodu proizvodni program će biti proširen svim onim proizvodima koji mogu da se prave od bundevinog semena, dodao je on.\nTrenutno, zbog kapaciteta fabrike i broja ljudi, dobar deo proizvoda, preko 90 odsto, biće namenjen izvozu na tržišta koja ovaj proizvod svakodnevno konzumiraju, a to su tržišta Austrije, Italije, Nemačke, Švajcarske i Francuske, rekao je on.\nMinistar Đorđević rekao je da je Srbija danas bolje mesto za život i investiranje, a tome je doprinela fiskalna disciplina, stvaranje povoljnijih uslova za investitore, kao i otvaranje novih radnih mesta i pad nezaposlenosti.\nOno što je najbitnije za našu zemlju jeste da smo ovakve proizvode pre morali da uvozimo, dok ih sada imamo u svojoj zemlji, a kako sam čuo, čak su i boljeg kvaliteta od onih koji se proizvodi u Zapadnoj Evropi, rekao je on.